				|

		52014PC0341

			Proposta għal REGOLAMENT TAL-PARLAMENT EWROPEW U TAL-KUNSILL li jistabbilixxi l-proċeduri tal-Unjoni fil-qasam ta' politika kummerċjali komuni sabiex jiżgura l-eżerċizzju tad-drittijiet tal-Unjoni skond ir-regoli internazzjonali tal-kummerċ, b'mod partikolari dawk stabbiliti taħt l-awspiċji tal-Organizzazzjoni Dinjija tal-Kummerċ (Kodifikazzjoni) /* COM/2014/0341 final - 2014/0174 (COD) */

			   	MEMORANDUM TA’ SPJEGAZZJONI
1.           Fl-isfond ta’ Ewropa tal-poplu, il-Kummissjoni tagħti importanza kbira lis‑simplifikazzjoni
u liċ-ċarezza tal-liġi tal-Unjoni sabiex tkun iktar ċara u
iktar aċċessibbli għaċ-ċittadini u b’hekk toffrilhom
opportunitajiet ġodda u ċ-ċans li jagħmlu użu mid-drittijiet
speċifiċi li tagħtihom.
Ma jistax jintlaħaq dan il-għan sakemm
il-bosta dispożizzjonijiet li ġew emendati ħafna drabi, spiss
b’mod sostanzjali, jibqgħu mferrxin bejn l-att oriġinali u atti sussegwenti
li jemendaw l-att oriġinali. Hemm bżonn għalhekk ta’ xogħol
ta’ riċerka konsiderevoli li jqabbel ħafna atti differenti ma’ xulxin
sabiex jiġu identifikati r‑regoli attwalment fis-seħħ.
Għalhekk huwa essenzjali li ssir
kodifikazzjoni ta’ regoli li ġew emendati ta’ sikwit sabiex il-liġi
tkun ċara u trasparenti.
2.           Fl-1 ta’ April 1987 il-Kummissjoni
ddeċidiet[1]
li tordna lill-persunal tagħha li kull att għandu jiġi kkodifikat
wara mhux iktar minn għaxar emendi, filwaqt li enfasizzat li din hija
kundizzjoni minima u li d-dipartimenti għandhom jippruvaw jikkodifikaw it‑testi
li huma responsabbli għalihom anke f’intervalli iqsar biex jiżguraw
li d‑dispożizzjonijiet tagħhom ikunu ċari u jinftiehmu
malajr.
3.           Il-Konklużjonijiet
tal-Presidenza tal-Kunsill Ewropew ta’ Edinburgu (Diċembru 1992)
ikkonfermaw dan[2],
filwaqt li saħqu fuq l-importanza tal‑kodifikazzjoni
għaliex tagħti ċertezza f’dak li jirrigwarda l-liġi
applikabbli għal materja partikolari f’mument partikolari.
Il-kodifikazzjoni għandha ssir f’konformità
sħiħa mal-proċedura normali għall‑adozzjoni ta’ atti
tal-Unjoni.
Billi l-ebda bidla sostanzjali ma tista’ ssir
lill-atti li jiġu kkodifikati, il‑Parlament Ewropew,
il-Kunsill u l-Kummissjoni qablu, permezz ta’ ftehim interistituzzjonali tal-20
ta’ Diċembru 1994, li tista’ tintuża proċedura
mgħaġġla għall-adozzjoni rapida ta’ atti ta’
kodifikazzjoni.
4.           L-għan ta’ din il-proposta huwa
li ssir il-kodifikazzjoni tar‑Regolament tal‑Kunsill (KE)
Nru 3286/94 tat-22 ta’ Diċembru 1994 li jistabbilixxi
l-proċeduri tal-Komunità fil-qasam ta' politika kummerċjali komuni
sabiex jiżgura l-eżerċizzju tad-drittijiet tal-Komunità skond
ir-regoli internazzjonali tal-kummerċ, b'mod partikolari dawk stabbiliti
taħt l-awspiċji tal-Organizzazzjoni Dinjija tal-Kummerċ[3]. Ir‑Regolament il‑ġdid jissostitwixxi d-diversi atti
inkorporati fih[4]; din il-proposta żżomm il-kontenut kollu tal-atti li qed
jiġu kkodifikati u għalhekk kulma tagħmel huwa li
tgħaqqadhom filwaqt li tagħmel biss l-emendi formali
meħtieġa mill‑eżerċizzju ta’ kodifikazzjoni nnifsu.
5.           Il-proposta ta’ kodifikazzjoni
tħejjiet abbażi ta’ konsolidazzjoni preliminari, fit‑22 lingwa
uffiċjali tar-Regolament (KE) Nru 3286/94 u tal-atti li
jemendawh, magħmula mill-Uffiċċju tal-pubblikazzjonijiet
tal-Unjoni Ewropea, permezz ta’ sistema ta’ pproċessar ta’ dejta.
Fejn l-artikoli ngħataw numri ġodda, il-korrelazzjoni bejn in-numri
qodma u ġodda tidher fit-tabella li tinsab fl-Anness II
tar-Regolament ikkodifikat.
ê 3286/94
(adattat)
2014/0174 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
li jistabbilixxi l-proċeduri Ö tal-Unjoni Õ fil-qasam ta'
politika kummerċjali komuni sabiex jiżgura l-eżerċizzju
tad-drittijiet Ö tal-Unjoni Õ skond ir-regoli
internazzjonali tal‑kummerċ, b'mod partikolari dawk stabbiliti
taħt l-awspiċji tal‑Organizzazzjoni Dinjija tal‑Kummerċ
(Kodifikazzjoni)
IL-PARLAMENT EWROPEW U L-KUNSILL
TAL-UNJONI EWROPEA,
Wara li Ö kkunsidraw
it-Trattat dwar il-Funzjonament tal-Unjoni Ewropea Õ, u b'mod partikolari
Artikolu Ö 207(2) Õ tiegħu,
Wara li kkunsidraw il-proposta
mill-Kummissjoni Ewropea,
Wara li l-abbozz tal-att leġiżlattiv
intbagħat lill-Parlamenti nazzjonali,
Wara li kkunsidraw l-opinjoni tal-Kumitat
Ekonomiku u Soċjali Ewropew[5],
Filwaqt li jaġixxu skont
il-proċedura leġiżlattiva ordinarja,
Billi:
ê
(1)       Ir-Regolament tal-Kunsill
(KE) Nru 3286/94[6]
ġie emendat kemm-il darba[7]
b’mod sostanzjali. Għal iktar ċarezza u razzjonalità, l-imsemmi
Regolament għandu jiġi kkodifikat.
ê 3286/94 premessa 1
(2)       Il-politika kummerċjali
komuni għandha tkun mibnija fuq prinċipji uniformi, b'mod partikolari
fir-rigward ta' difiża kummerċjali.
ê 3286/94 premessa 4 (adattat)
(3)       Jidher li hemm
il-ħtieġa, li jiġu Ö previsti
proċeduri għall-Unjoni Õ sabiex jiżguraw
l-eżerċizzju effettiv tad-drittijiet tal- Ö Unjoni Õ taħt ir-regoli
internazzjonali tal‑kummerċ.
ê 3286/94 premessa 5 (adattat)
(4)       Ir-regoli internazzjonali
tal-kummerċ huma primarjament dawk stabbiliti taħt l‑awspiċji
tal- Ö Organizzazzjoni
Dinjija tal-Kummerċ (Õ WTO) u stabbiliti fl‑Annessi
tal-Ftehim tal-WTO, iżda jistgħu jkunu wkoll dawk stabbiliti fi
kwalunkwe ftehim ieħor li l- Ö Unjoni Õ tkun parti minnu u
li jfassal regoli applikabbli għall‑kummerċ bejn Ö l-Unjoni Õ u pajjiżi
terzi, u billi huwa xieraq li jingħata ħjiel ċar tat-tipi ta'
ftehim li għalihom jirreferi t-terminu “regoli internazzjonali tal‑kummerċ”.
ê 3286/94 premessa 6 (adattat)
(5)       Il-proċeduri tal- Ö Unjoni Õ msemmija hawn fuq
għandhom ikunu bażati fuq mekkaniżmu legali taħt
il-liġi tal- Ö Unjoni Õ li tkun trasparenti
għal kollox, u tiżgura li d-deċiżjoni li tinvoka
d-drittijiet tal- Ö Unjoni Õ taħt ir-regoli
internazzjonali tal-kummerċ tittieħed fuq il-bażi ta'
informazzjoni fattwali eżatta u ta' analiżi legali.
ê 3286/94 premessa 7 (adattat)
(6)       Dan il-mekkaniżmu
għandu l-għan li jipprovdi l-mezzi ta' proċedura sabiex issir
talba lill-istituzzjonijiet tal- Ö Unjoni Õ biex jagħmlu
reazzjoni għall-ostakoli fil‑kummerċ addottat jew mantenut minn
pajjiżi terzi li jagħmlu ħsara jew inkella jaffetwaw b'mod
ħażin il-kummerċ, sakemm ikun jeżisti d-dritt għal
azzjoni, fir‑rigward ta' ostakoli bħal dawn, taħt ir-regoli
internazzjonali tal-kummerċ applikabbli.
ê 3286/94
premessa 8 (adattat)
(7)       Id-dritt tal-Istati Membri li
jirrikorru għal dan il-mekkaniżmu għandu jkun mingħajr
preġudizzju għall-possibbiltà tagħhom li jqajjmu l-istess materja
jew materja simili bi proċeduri eżistenti oħra tal- Ö Unjoni Õ , u b'mod
partikolari quddiem il-kumitat stabbilit bl-Artikolu Ö 207(3) Õ tat-Trattat.
ê 3286/94
premessa 9 (adattat)
(8)       Għandu jingħata
każ tas-sehem istituzzjonali tal-kumitat stabbilit b′ Artikolu Ö 207(3) Õ tat-Trattat
fil-formulazzjoni ta' parir għall-istituzzjonijiet tal‑Ö Unjoni Õ dwar l-oqsma kollha
tal-politika kummerċjali; billi, għalhekk, dak il-kumitat għandu
jinżamm infurmat bl-iżvillupi ta' każijiet individwali, sabiex
ikun jista jikkunsidra l-implikazzjoni wiesgħa tal-politika tagħhom.
ê 3286/94
premessa 11 (adattat)
(9)       Huwa xieraq li jiġi Ö previst Õ li l- Ö Unjoni Õ taġixxi
f’konformità ma’ l‑obbligi internazzjonali tagħha u, fejn obbligi
bħal dawn jirriżultaw minn ftehim, iżżomm il-bilanċ
tad-drittijiet u tal-obbligi li dawk il-ftehim għandhom l-għan li
jistabbilixxu.
ê 3286/94
premessa 12 (adattat)
(10)     Huwa wkoll xieraq li jiġi
Ö provdut Õ li kwalunkwe
miżuri meħuda taħt il‑proċeduri msemmija
għandhom jikkonformaw ukoll mal-obbligi internazzjonali tal‑Ö Unjoni Õ , kif ukoll ikunu
mingħajr preġudizzju għal miżuri oħra f'każijiet
mhux koperti b'dan ir-Regolament li jistgħu jiġu addotati direttament
skond Artikolu Ö 207 Õ tat-Trattat.
ê 3286/94
premessa 13 (adattat)
(11)     Ir-regoli ta' proċeduri
li għandhom jiġu segwiti waqt il-proċedura ta'
eżaminazzjoni li prevista f'dan ir-Regolament għandhom jiġu
Ö previsti Õ wkoll, b'mod
partikolari fl-oqsma tad-drittijiet u obbligi tal-awtoritajiet tal- Ö Unjoni Õ u l-partijiet
involuti, u l-kondizzjonijiet li taħthom il-partijiet interessati jista’
jkollhom aċċess għal informazzjoni u jistgħu jistaqsu
sabiex ikunu informati bil-fatti u konsiderazzjonijiet essenzjali li
joħorgu mill-proċedura ta' eżaminazzjoni.
ê 3286/94
premessa 14 (adattat)
(12)     Filwaqt li taġixxi bi
qbil ma’ dan ir-Regolament Ö l-Unjoni Õ għandha
żżomm f'moħħha l-ħtieġa għal azzjoni
veloċi u effettiva permezz tal-applikazzjoni ta' proċeduri għal
teħid ta' deċiżjonijiet Ö previsti f'dan
irÕ-Regolament.
ê 3286/94
premessa 15 (adattat)
(13)     Huwa d-dmir tal-Kummissjoni li
Ö taġixxi Õ fir-rigward ta'
ostakoli għall-kummerċ addottat jew mantenut minn pajjiżi terzi,
fi ħdan l-istruttura tad-drittijiet u l-obbligi internazzjonali tal- Ö Unjoni Õ , biss fejn
l-interessi tal- Ö Unjoni Õ jitolbu għal
intervent, u billi, meta jiġu meqjusa interessi bħal dawn,
il-Kummissjoni Ö għandha
tagħti Õ kas xieraq Ö tal-Õfehmiet tal-partijiet
kollha fil-proċeduri.
ê 37/2014 Art. 1,
u l-Anness, pt. 4 (adattat)
(14)     L-implimentazzjoni
tal-proċeduri ta' eżami previsti f' Ö dan Õ ir-Regolament titlob
kundizzjonijiet uniformi għall-adozzjoni ta' deċiżjonijiet dwar
it-twettiq ta' dawk il‑proċeduri ta' eżami u l- miżuri li
jirriżultaw minnhom. Dawk il-miżuri għandhom jiġu adottati
skont ir-Regolament (UE) Nru 182/2011 tal-Parlament Ewropew u tal‑Kunsill[8].
(15)     Il-proċedura
konsultattiva għandha tintuża għas-sospensjoni ta' eżaminazzjonijiet
li għadhom għaddejjin minħabba l- effetti ta' tali miżuri u
l-loġika sekwenzjali tagħhom fir-rigward tal-adozzjoni
tal-miżuri definittivi.
(16)     Il-Parlament Ewropew u
l-Kunsill għandhom jinżammu informati bl-iżviluppi taħt dan
ir-Regolament, sabiex ikunu jistgħu jqisu l-implikazzjonijiet ta' politika
usa' tagħhom.
(17)     Barra minn hekk,
f'każijiet fejn ftehim ma' pajjiż terz jidher li jista’ jkun l-aktar
mod xieraq biex tiġi solvuta tilwima li tiġi minn xkiel
għall-kummerċ, in-negozjati għal dan il-għan għandhom
isiru f'konformità mal-proċeduri stabbiliti fl- Artikolu 207 tat‑Trattat,
ê 3286/94
(adattat)
ADOTTAW DAN IR-REGOLAMENT:
Artikolu 1
Ö Suġġett Õ
Dan ir-Regolament Ö jipprovdi
għal Õ proċeduri tal- Ö Unjoni Õ fil-qasam
tal-politika kummerċjali komuni sabiex jiżgura
l-eżerċitazzjoni tad-drittijiet tal- Ö Unjoni Õ taħt ir‑regoli
internazzjonali tal-kummerċ, b’mod partikolari dawk stabbiliti taħt
l-awspiċji tal‑Organizzazzjoni Dinjija tal-Kummerċ Ö (WTO) Õ li,
soġġetti għall-konformità ma' l‑obbligi internazzjonali u
proċedurali, huma mmirati lejn:
(a)          li jirrispondu għall-ostakoli
għall-kummerċ li għandhom effett fuq is-suq tal‑Ö Unjoni Õ , bil-ħsieb li
titneħħa l-ħsara li tkun ġejja minnhom;
(b)          li jirrispondu għall-ostakoli
għall-kummerċ li għandhom effett fuq is-suq ta' pajjiż
terz, bil-ħsieb li titneħħa l-ħsara għall-kummerċ
li tirriżulta minnhom.
Dawn il-proċeduri jiġu applikati
b'mod partikolari fil-bidu, matul u fit-tmiem ta' proċeduri f'arranġamenti
f'tilwim internazzjonali f'dak li għandu x’ “jaqsam ma” politika
kummerċjali komuni.
Artikolu 2
Definizzjonijiet
1.
Għall-għanijiet ta' dan ir-RegolamentÖ japplikaw
id-definizzjonijiet li ġejjin Õ:
(a)          “ostakoli għall-kummerċ” Ö tfisser Õ kwalunkwe
prattiċi tal-kummerċ addottati jew mantenuti minn pajjiż terz fejn
ir-regoli internazzjonali tal-kummerċ jistabbilixxu dritt għal
azzjoni. Dritt għal azzjoni bħal dan jeżisti meta r-regoli
internazzjonali tal-kummerċ jew jipprojbixxu l-prattiċi għal
kollox, jew jagħtu lill‑parti l-oħra affettwata
bil-prattiċi, id-dritt li tfittex li telimina l-effett tal-prattiċi
msemmija;
(b)          “id-drittijiet tal- Ö Unjoni Õ ” Ö tfisser Õ dawk id-drittijiet
internazzjonali tal‑kummerċ li Ö l-Unjoni Õ tista’ tagħmel
użu minnhom taħt ir-regoli internazzjonali tal-kummerċ. F’dan
il-kuntest, “regolamenti internazzjonali tal‑kummerċ” huma
primarjament dawk stabbiliti taħt l-awspiċju tal-WTO u kif stabbilit
mill-Annessi tal-Ftehiem tal-WTO, iżda jistgħu jkunu wkoll dawk
stabbiliti fi kwalunkwe ftehim ieħor, li l- Ö Unjoni Õ tkun parti minnu, u
li jkun fih regoli applikabbli għall-kummerċ bejn Ö l-Unjoni Õ u pajjiżi terzi;
(c)          “ħsara” Ö tfisser Õ kwalunkwe ħsara
materjali li jikkawża jew li jista’ jikkawża l‑ostakolu
għall-kummerċ, f'dak li għandu x'jaqsam ma' prodott jew ma'
servizz, għal industrija tal- Ö Unjoni Õ fis-suq tal- Ö Unjoni Õ ;
(d)          “effetti kontra
għall-kummerċ” Ö tfisser Õ dawk Ö l-effetti
kontra Õ li ostaklu għal
kummerċ jikkawża jew li jhedded li jikkawża, fir-rigward ta'
prodott jew ta' servizz, lil intrapriżi tal- Ö Unjoni Õ f'suq ta'
pajjiż terz, u li għandhom impatt materjali fuq l-ekonomija tal- Ö Unjoni Õ jew ta' reġjun
tal- Ö Unjoni Õ , jew fuq settur ta'
attività ekonomika fiha. Il-fatt li l-kwerelant ibati minn dawn l-effetti
kontra ma għandux jitqies biżżejjed sabiex
jiġġustifika, waħdu, li l-istituzzjonijiet tal- Ö Unjoni Õ jipproċedu bi
kwalunkwe azzjoni;
(e)          “Industrija tal- Ö Unjoni Õ ” Ö tfisser Õ:
(i)      il-produtturi jew
fornituri Ö fl-Unjoni Õ , rispettivament:
–
ta' prodotti jew servizzi identiċi jew simili
għall-prodott jew servizz li huwa s-suġġett ta' ostakolu
għal kummerċ, jew
–
ta' prodotti jew servizzi li jikkompetu direttament
mal-prodott jew servizz, jew
–
li huma konsumaturi jew proċessuri tal-prodott
jew konsumaturi jew dawk li jużaw is-servizz li huwa s-suġġett
ta' ostakolu għall-kummerċ;
jew
(ii)     kull produttur jew fornitur li l-prodott
kombinat tagħhom jikkostitwixxi proporzjon kbir tal-produzzjoni tal- Ö Unjoni Õ tal-prodotti jew
servizzi msemmija; iżda:
–
meta produtturi jew fornituri jkollhom x'jaqsmu
mal-esportaturi jew mal‑importaturi jew ikunu huma stess l-importaturi
tal-prodott jew tas‑servizz li allegatament ikun is-suġġett ta'
ostakolu għal kummerċ, it‑terminu “industrija tal- Ö Unjoni Õ ” tista' tiġi interpretata
li tirreferi għall-bqija tal-produtturi jew tal-fornituri,
–
f'ċirkostanzi partikolari, il-produtturi jew
fornituri f'reġjun tal‑Ö Unjoni Õ jistgħu
jiġu meqjusa bħala l-industrija tal‑Ö Unjoni Õ jekk il-prodott
kollettiv tagħhom jikkostitwixxi l-akbar proporzjon tal-prodott jew
servizz imsemmi fl-Istat Membru jew fl-Istati Membri li fih/fihom ikun jinsab
ir-reġjun sakemm l-effett tal-ostakolu għall-kummerċ ikun
ikkonċentrat f'dak l-Istat Membru jew dawk l-Istati Membri;
(f)          “intrapriża tal- Ö Unjoni Õ ” Ö tfisser Õ kumpanija jew ditta
kummerċjali iffurmata skond il-liġi tal-Istat Membru u li jkollha l-uffiċċju
rreġistrat tagħha, l‑amministrazzjoni ċentrali jew il-post
prinċipali tan-negozju ġewwa l‑Ö Unjoni Õ, Ö li hija Õ direttament
konċernata fil-produzzjoni ta' oġġetti jew il-forniment ta'
servizzi li huma s-suġġett tal-ostakoli għall-kummerċ;
(g)          “servizzi” Ö tfisser Õ dawk is-servizzi li
għalihom jistgħu jiġu konklużi ftehim internazzjonali mill-
Ö Unjoni Õ fuq il-bażi ta'
Artikolu Ö 207 Õ tat-Trattat.
2. Għall-għanijiet ta' dan
ir-Regolament, it-terminu “fornituri ta' servizzi” fil-kuntest kemm tat-terminu
“industrija tal- Ö Unjoni Õ ” kif imfisser
fil-paragrafu 1(e), u kemm tat‑terminu “intrapriża tal‑Ö Unjoni Õ” kif imfisser
fil-paragrafu 1(f), huwa mingħajr preġudizzju għan-natura
mhux kummerċjali li l-forniment ta' kwalunkwe servizz jista’ jkollu
għal servizz partikolari skond il-liġi jew ir-regolament ta' Stat
Membru.
Artikolu 3
Ilment f'isem l-industrija tal- Ö Unjoni Õ
1. Kull persuna naturali jew legali, jew kull
assoċjazzjoni li ma għandhiex personalità legali, li taġixxi
f'isem xi industrija tal- Ö Unjoni Õ li tħoss li
tkun ġarbet xi ħsara b’konsegwenza ta' ostakoli
għall-kummerċ li għandhom effett fuq is-suq tal- Ö Unjoni Õ tista’ tagħmel
ilment bil-miktub.
2. L-ilment għandu jkollu evidenza
biżżejjed tal-eżistenza tal-ostakoli għall-kummerċ u
tal‑ħsara li tkun ġejja minnhom. Għandha tingħata
prova tal-ħsarat fuq bażi tal-lista illustrattiva tal-fatturi
indikati f'Artikolu 11, fejn applikabbli.
Artikolu 4
Ilment f'isem intrapriżi tal- Ö Unjoni Õ
ê 125/2008
Art. 1 (adattat)
1. Kull intrapriża tal- Ö Unjoni Õ , jew kull
assoċjazzjoni li għandha jew li ma għandhiex personalità legali,
li taġixxi f’isem intrapriża waħda jew aktar tal- Ö Unjoni Õ, li tikkonsidra li
intrapriżi tal- Ö Unjoni Õ bħal dawn
ġarrbu effetti kummerċjali kontra bħala riżultat ta’
ostakoli għall-kummerċ li għandhom effett fuq is-suq ta’
pajjiż terz, tista’ tagħmel ilment bil-miktub.
ê 3286/94
(adattat)
2. L-ilment għandu jkollu evidenza
biżżejjed tal-eżistenza tal-ostakoli għall-kummerċ u
tal‑effetti kummerċjali ta' ħsara, li jirriżultaw minnhom.
Fejn ikun applikabbli, għandha tingħata evidenza tal-effetti
kummerċjali ta' ħsara fuq il-bażi tal-lista illustrattiva ta'
fatturi indikati f'Artikolu 11.
Artikolu 5
Proċeduri ta' lment
1. L-ilment Ö imsemmi fl-Artikoli
3 u 4 Õ għandu
jiddaħħal għand il-Kummissjoni, li għandha tibgħat
kopja tiegħu lill-Istati Membri.
2. L-ilment jista’ jiġi rtirat, f'liema
każ il-proċeduri jistgħu jiġu terminati sakemm
terminazzjoni bħal din ma tkunx fl-interess tal- Ö Unjoni Õ .
ê 37/2014 Art. 1
u l-Anness, pt. 4(1) (adattat)
3. Fejn jidher li l-ilment ma jipprovdix
biżżejjed evidenza biex jiġi ġustifikat il-bidu ta'
investigazzjoni, il-kwerelant għandu jiġi informat b'dan.
Il-Kummissjoni għandha tgħarraf
lill-Istat Membru Ö meta Õ tiddeċiedi li
l-ilment ma' jipprovdix biżżejjed evidenza biex jiġi
ġustifikat il-bidu ta' investigazzjoni.
ê 3286/94
(adattat)
4. Il-Kummissjoni għandha tieħu
deċiżjoni kemm jista’ jkun malajr dwar il-ftuħ ta'
proċedura ta' eżaminazzjoni tal- Ö Unjoni Õ wara kwalunkwe
ilment magħmul skond Artikoli 3 jew 4. Id-deċiżjoni
għandha tittieħed fi żmien 45 ġurnata
mill-preżentazzjoni tal-ilment. Dan il-perjodu jista’ jiġi diferit
fuq talba, jew bi ftehim, ma’ dak li jagħmel l-ilment, sabiex tkun tista’
fornuta informazzjoni kumplimentari li jista’ jkun hemm bżonn tagħha
sabiex il-validità tiġi valutata b'mod sħiħ il-każ ta' min
jagħmel l-ilment.
Artikolu 6
Ö Talba Õ minn Stat
Membru
1. Kull Stat Membru jista’ jitlob
lill-Kummissjoni sabiex tibda l-proċeduri li hemm riferenza għalihom
f'Artikolu 1.
2. Ö L-Istat Membru Õ għandu
jipprovdi lill-Kummissjoni b'evidenza biżżejjed sabiex
jappoġġja t-talba tiegħu, fir-rigward ta' ostakoli
għall-kummerċ u ta' kwalunkwe effett li jirriżulta minnhom. Fejn
evidenza ta' ħsara jew ta' effetti kummerċjali kontra tkun xierqa,
fejn ikun applikabbli, din għandha tingħata fuq il-bażi
tal-lista illustrattiva ta' fatturi indikati f'Artikolu 11.
3. Il-Kummissjoni għandha tinnotifika
lill-Istati Membri l-oħra bit-talbiet mingħajr dewmien.
ê 37/2014 Art. 1
u l-Anness pt. 4(2) (adattat)
4. Fejn jidher li t-talba ma tipprovdix
biżżejjed evidenza biex jiġi ġustifikat il-bidu ta'
investigazzjoni, l-Istat Membru għandu jiġi informat b'dan.
Il-Kummissjoni għandha tgħarraf
lill-Istat Membru Ö meta Õ tiddeċiedi li Ö t‑talba Õma' tipprovdix
biżżejjed evidenza biex jiġi ġustifikat il-bidu ta'
investigazzjoni.
ê 3286/94
(adattat)
5. Il-Kummissjoni għandha tieħu
deċiżjoni kemm jista’ jkun malajr dwar il-ftuħ ta'
proċedura ta' eżaminazzjoni tal- Ö Unjoni Õ wara kwalunkwe Ö talba Õmagħmula minn
Stat Membru skond Ö dan Õ
l-Artikolu .Id-deċizjoni għandha tittieħed fi żmien
45 ġurnata Ö mit-talba Õ. Ö Dak Õil-perjodu jista’
jiġi sospiż fuq talba ta', jew bi ftehim ma’, l-Istat Membru li
jagħmel ir-riferenza, sabiex tkun tista’ tiġi fornuta l-informazzjoni
kumplimentari li jista’ jkun hemm bżonn tagħha sabiex tiġi
valutata b'mod sħiħ il-validità tal-każ ippreżentat
mill-Istat Membru li jagħmel ir-riferenza.
ê 37/2014
Art. 1 u l-Anness, pt. 4(3) (adattat)
Artikolu 7
Proċedura ta' kumitat
1. Il-Kummissjoni għandha tkun assistita
mill-Kumitat dwar l-Ostakoli għall‑Kummerċ, (il‑Kumitat).
Dak il-Kumitat għandu jkun kumitat skont it-tifsira tar‑Regolament (UE)
Nru 182/2011.
2. Fejn issir referenza għal dan
il-paragrafu, għandu japplika l-Artikolu 4 tar‑Regolament (UE)
Nru 182/2011.
3. Fejn issir referenza għal dan il- paragrafu,
għandu japplika l-Artikolu 5 tar‑Regolament (UE)
Nru 182/2011.
Ö Artikolu 8 Õ
Ö Informazzjoni
lill-Parlament Ewropew u lill-KunsillÕ
Il-Kummissjoni għandha tirreferi
lill-Parlament Ewropew u lill-Kunsill informazzjoni mogħtija skont dan
ir-Regolament, sabiex huma jkunu jistgħu jqisu kwalunkwe implikazzjoni
usa' għall-politika kummerċjali komuni.
ê 3286/94
(adattat)
Artikolu 9
Il-proċedura
ta' eżaminazzjoni tal- Ö Unjoni Õ
ê 37/2014
Art. 1 u l-Anness . 4(4) (adattat)
1. Fejn il-Kummissjoni jidhrilha li hemm
biżżejjed evidenza biex jiġi ġġustifikat il-bidu ta'
proċedura ta' eżami u li tkun meħtieġa fl-interess
tal-Unjoni, il-Kummissjoni għandha:
(a)          tħabbar il-bidu ta'
proċedura ta' eżami f'Il-Ġurnal Uffiċjali tal-Unjoni
Ewropea. Din it-tħabbira għandha tindika l-prodott jew servizz u
l-pajjiżi kkonċernati, tagħti ġabra qasira
tal-informazzjoni riċevuta, u tipprevedi li l-informazzjoni rilevanti
kollha tiġi kkomunikata lill-Kummissjoni. Hija għandha tħabbar
il-perijodu li matulu l-partijiet interessati jistgħu japplikaw biex
jinstemgħu oralment mill-Kummissjoni f'konformità mal-paragrafu 5;
(b)          uffiċjalment tinnotifika
lir-rappreżentanti tal-pajjiż jew tal-pajjiżi li huma
s-suġġett tal-proċedura, ma’liema, fejn xieraq, jistgħu
jinżammu konsultazzjonijiet;
(c)          twettaq l-eżami fuq il-livell
tal-Unjoni, billi taġixxi f'kooperazzjoni mal-Istati Membri.
Il-Kummissjoni għandha tgħarraf
lill-Istati Membri Ö meta Õtiddeċiedi li
l-ilment jipprovdi biżżejjed evidenza biex jiġi ġustifikat
il-bidu ta' investigazzjoni.
ê 3286/94
(adattat)
2. Fejn meħtieġ, il-Kummissjoni
għandha:
(a)          tfittex l-informazzjoni li
tħoss li tkun meħtieġa u tipprova tiċċekkja din l‑informazzjoni
ma’ l-importaturi, negozjanti, aġenti, produtturi, assoċjazzjonijiet
tal-kummerċ, u organizzazzjonijiet, sakemm l-intrapriżi u l‑organizzazzjonijiet
konċernati jagħtu l-kunsens tagħhom.
(a)          twettaq investigazzjonijiet
fit-territorju ta' pajjiżi terzi, sakemm il-gvernijiet tal-pajjiżi
jkunu ġew uffiċjalment innotifikati u ma Ö qajjmet l-ebda
oġġezzjoni Õ f'perjodu ta'
żmien raġonevoli.
Il-Kummissjoni għandha tkun assistita
fl-inkjesta minn uffiċjali tal-Istat Membru li fit-territorju tiegħu jkunu
qegħdin isiru l-kontrolli, sakemm l-Istat Membru msemmi jitlob hekk.
3. L-Istati Membri għandhom jipprovdu
lill-Kummissjoni, fuq talba, bl-informazzjoni kollha neċessarja
għall-eżaminazzjoni, skont l-arranġamenti dettaljati stabbiliti
mill-Kummissjoni.
4. Dawk li jagħmlu l-ilment u
l-esportaturi u l-importaturi konċernati, u r-rappreżentanti tal‑pajjiż
jew pajjiżi konċernati, jistgħu:
(a)          jeżaminaw l-informazzjoni
kollha magħmula disponibbli lill-Kummissjoni ħlief għal
dokumenti nterni għall-użu tal-Kummissjoni u l-amministrazzjoniet,
sakemm informazzjoni bħal din tkun rilevanti għall-protezzjoni
tal-interessi tagħhom, u ma tkunx kunfidenzjali fit-tifsira ta'
Artikolu 10 u li tiġi użata mill-Kummissjoni fil‑proċedura
tal-eżaminazzjoni tagħha. Il-persuni konċernati għandhom
jindirizzaw talba bil-miktub lill-Kummissjoni, li fiha jindikaw l-informazzjoni
meħtieġa;
(b)          jitolbu li jiġu informati dwar
il-fatti u l-konsiderazzjonijiet prinċipali li jirriżultaw
mill-proċedura ta' eżaminazzjoni.
5. Il-Kummissjoni tista “tisma” lill-partijiet
konċernati. Għandha tismagħhom jekk kemm-il darba, fil-perjodu
ta' żmien preskritt fl-avviż maħruġ fil-Ġurnal
Uffiċjali tal- Ö Unjoni Õ Ö Ewropea Õ , jagħmlu talba
bil-miktub għal seduta fejn juru li huma parti primarjament konċernata
mir-riżultat tal-proċedura.
6. Il-Kummissjoni għandha, fuq talba,
tagħti opportunità lill-partijiet primarjament konċernati sabiex
jiltaqgħu, sabiex ikunu jistgħu jiġu ppreżentati fehmiet
opposti u kwalunkwe argument kontra jkun jista’ jiġi ppreżentat. Waqt
li tipprovdi għal din l-opportunità, il-Kummissjoni għandha
tagħti kas tax-xewqat tal-partijiet u tal-ħtieġa li tinżamm
il-kunfidenzjalità. Ma għandu jkun hemm l-ebda obbligu fuq kwalunkwe parti
sabiex tattendi laqgħa u n-nuqqas milli tagħmel hekk ma għandux
ikun ta' preġudizzju għall-każ tal-parti.
7. Ö Fejn Õl-informazzjoni
mitluba mill-Kummissjoni ma tiġix fornuta f'perjodu ta' żmien
raġonevoli jew l-investigazzjoni tiġi mfixkla b'mod sinifikanti,
jistgħu jsiru osservazzjonijiet fuq il-bażi tal-fatti disponibbli.
8. Meta tkun ikkonkludiet l-eżaminazzjoni
tagħha il-Kummissjoni għandha tirrapporta lill-Kumitat.Ir-rapport
għandu jiġi ppreżentat fi żmien ħames xħur
mit-tħabbira tal-bidu tal-proċeduri, sakemm il-kumplessità
tal-eżaminazzjoni ma tkunx tali li l-Kummissjoni testendi l-perjodu
għal sebgħa xhur.
Artikolu 10
Kunfidenzjalità
1. L-informazzjoni rċevuta skont dan
ir-Regolament għandha tiġi użata biss għall-għanijiet
li għalihom tkun ġiet mitluba.
ê 37/2014
Art. 1 u l-Anness. 4(5)
2. Il-Kummissjoni u l-Istati Membri,
inkluż l-uffiċjali tagħhom it-tnejn, ma għandhomx
jiżvelaw informazzjoni ta' natura kunfidenzjali riċevuta skont dan
ir-Regolament, jew kwalunkwe informazzjoni pprovduta fuq bażi kunfidenzjali
minn parti għal proċedura ta' eżami, mingħajr il-permess
speċifiku mill-parti li tkun qiegħda tressaq din l-informazzjoni.
ê 3286/94
(adattat)
Kull talba għal trattament kunfidenzjali
għandha tindika “l-għaliex din l-informazzjoni hija kunfidenzjali u
għandha tkun akkompanjata b'taqsira mhux kunfidenzjali, jew dikjarazzjoni
tar-raġunijiet il-għala l-informazzjoni mhiex suxxettibli għal
taqsira bħal din.”
3. L-informazzjoni għandha normalment
tiġi kkunsidrata bħala kunfidenzjali jekk l-iżvelar x'aktarx li
jkollu effett sinnifikanti kontra fuq min jipprovdi jew fuq is-sors ta'
informazzjoni bħal din.
4. Ö Fejn Õikun jidher li ma
jkunx hemm garanzija għal talba għal kunfidenzjalità u jekk min
jgħaddi l-informazzjoni ma jixtieqx li jagħmel l-informazzjoni
pubblika jew li jawtorizza l-iżvelar tagħha f’forma ġenerali jew
sommarja, l-informazzjoni msemmija tista’ ma tiġix meqjusa.
5. Dan l-Artikolu ma jipprekludix
l-iżvelar ta' informazzjoni ġenerali mill-awtoritajiet tal‑Ö Unjoni Õ u b'mod partikolari
tar-raġunijiet li fuqhom ittieħdu id-deċiżjonijiet
f’konformità ma’ dan ir-Regolament. Żvelar bħal dan għandu
jagħti kas tal-interess leġittimu tal-partijiet konċernati li
s-sigrieti kummerċjali tagħhom ma Ö għandhomx Õjiġu
żvelati.
Artikolu 11
Evidenza
1. Eżaminazzjoni ta' ħsara
għandha tinvolvi, fejn ikun applikabbli, il-fatturi segwenti:
(a)          il-volum ta' importazzjonijiet jew
esportazzjonijiet tal- Ö Unjoni Õ konċernati,
b'mod partikolari fejn kien hemm żjieda jew tnaqqis sinifikanti, jew
f'termini assoluti jew relattivi mal-produzzjoni jew konsum fis-suq imsemmi;
(b)          il-prezzijiet tal-kompetituri
tal-industrija tal- Ö Unjoni Õ , b'mod partikolari
sabiex jiġi stabbilit jekk kienx hemm, jew Ö fl-Unjoni Õ jew fis-swieq ta' pajjiżi
terzi, traħħis sinnifikanti fil-prezzijiet tal-industrija tal- Ö Unjoni Õ ;
(c)          l-impatt konsegwenti fuq
l-industrija tal- Ö Unjoni Õ u kif indikat
mit-tendenzi f'ċerti oqsma ekonomiċi bħal: produzzjoni,
utilizzazzjoni tal-kapaċità, stokks, bejgħ, sehem tas-suq,
prezzijiet, (jiġiferi twaqqieħ fil-prezzijiet jew impediment ta'
żjieda fil-prezzijiet kif kieku kien normalment jiġri), profitti,
qliegħ fuq il-kapital, investiment, impjieg.
2. Fejn ikun hemm l-allegazzjoni ta' theddida
ta' ħsara, il-Kummissjoni għandha teżamina wkoll jekk jistax
jiġi mbassar b'mod ċar li sitwazzjoni partikolari tista’
tiżviluppa fi ħsara attwali. F'dan ir-rigward, għandha ssir
stima tal-fatturi bħalma huma:
(a)          ir-rata ta' żjieda
fl-esportazzjoni għas-suq fejn tkun qegħda sseħħ
il-kompetizzjoni ma’ prodotti tal- Ö Unjoni Õ ;
(b)          il-kapaċità ta' esportazzjoni
fil-pajjiż ta' oriġini jew ta' esportazzjoni, li tkun diġà
eżistenti jew li sejra tibda taħdem fil-futur qrib, u l-probabbilità
li l-esportazzjonijiet li jirriżultaw minn dik il-kapaċità jkunu lejn
is-suq kif hemm riferenza f'punt (a).
3. Ħsara kkawżata minn fatturi
oħra li, jew individwalment jew magħqudin ma’ affarijiet oħra,
ikunu qegħdin jaffetwaw b'mod ħażin l-industrija tal- Ö Unjoni Õ m'għandhomx
jiġu attribwiti għall-prattiċi kunsidrati.
4. Fejn ikun hemm allegazzjonijiet ta' effetti
kummerċjali kontra, il-Kummissjoni għandha teżamina l-impatt ta'
dawn l-effetti ħżiena fuq l-ekonomija tal- Ö Unjoni Õ jew ta' reġjun
tal- Ö Unjoni Õ , jew fuq settur ta'
attività ekonomika fih. Għal dan il-għan il-Kummissjoni għandha
tqis, fejn rilevanti, il-fatturi ta' tip elenkat fil-paragrafi 1 u 2.
Effetti kummerċjali kontra jistgħu jseħħu, inter alia,
f'sitwazzjonijiet li fihom iċ-ċirkolazzjoni tal-kummerċ li
jikkonċernaw prodott jew servizz ma jitħallewx, jiġu mwaqqfa jew
dirottati b'konsegwenza ta' kwalunkwe ostaklu għall-kummerċ, jew minn
sitwazzjonijiet fejn l-ostakoli għall-kummerċ ikunu affettwaw
materjalment il-fornitura jew dħul, Ö pereżempju
Õ partijiet u
komponenti jew materja prima għall-intrapriżi tal- Ö Unjoni Õ . Fejn ikun hemm
allegazzjoni ta' theddida ta' effetti kummerċjali kontra, il-Kummissjoni
għandha teżamina wkoll jekk jistax jiġi mbassar b’mod ċar
li sitwazzjoni partikolari tista’ tiżviluppa fi ħsara attwali.
5. Il-Kummissjoni għandha wkoll,
fl-eżaminazzjoni tal-evidenza fuq effetti kummerċjali kontra,
tikkonsidra d-dispożizzjonijiet, prinċipji u prattiċi li
jirregolaw id-dritt ta' azzjoni skont ir-regoli internazzjonali rilevanti li
hemm riferenza għalihom f'Artikolu 2(1)(a).
6. Il-Kummissjoni għandha teżamina
wkoll kull evidenza rilevanti li tkun tinsab fl-ilment jew fit-Ö talba Õ. F'dan ir-rigward,
il-lista ta' fatturi u l-indikazzjonijiet imniżżla fil‑paragrafu 1 sa 5
mhiex eżawrjenti, lanqas ma fattur wieħed jew bosta minn dawn
il-fatturi jew indikazzjonijiet, neċessarjament ma jagħtu gwida
deċiżiva dwar l-eżistenza ta' ħsara jew ta' effetti
kummerċjali kontra.
ê 37/2014
Art. 1 u l-Anness. 4(6) (adattat)
Artikolu 12
Terminazzjoni u sospensjoni
tal-proċedura
1. Meta jinstab, b'konsegwenza
tal-proċedura ta' eżami li tkun saret skont l-Artikolu 9, li l‑interessi
tal-Unjoni ma jeħtiġux li tittieħed xi azzjoni,
il-proċedura għandha tiġi mitmuma mill-Kummissjoni li
taġixxi f'konformità mal-proċedura ta' eżami msemmija
fl-Artikolu 7(3).
2. Meta, wara proċedura ta' eżami li
tkun saret skont l-Artikolu 9, il-pajjiż jew pajjiżi terzi
kkonċernat(i) jieħu jew jieħdu miżuri li huma meqjusa
sodisfaċenti, u għalhekk ma tkunx meħtieġa azzjoni
mill-Unjoni, il-proċedura tista’ tiġi sospiża mill-Kummissjoni
li taġixxi f'konformità mal-proċedura konsultattiva msemmija
fl-Artikolu 7(2).
Il-Kummissjoni għandha tieħu
ħsieb l-applikazzjoni ta' ÖdawkÕ il-miżuri, fejn
ikun xieraq fuq l-informazzjoni fornuta f′ intervalli, li hija tista'
titlob mill-pajjiżi terzi konċernati u tivverifika skont
il-bżonn.
Meta l-miżuri meħuda
mill-pajjiż jew pajjiżi terzi konċernati jkunu ġew
irrevokati, sospiżi, jew mhux implimentati sewwa jew fejn il-Kummissjoni
ikollha raġunijiet biex temmen li dan ikun il-każ jew, finalment,
fejn Ö l-informazzjoni
mitlubaÕ mill-Kummissjoni Öskont it‑tieni
subparagrafu ma tkunx ġiet mgħoddija Õ , il-Kummissjoni
għandha tinforma lill‑Istati Membri, u fejn neċessarju u
ġġustifikat mir-riżultati tal-investigazzjoni u l-fatti
ġodda disponibbli, għandha tittieħed kwalunkwe miżura
disponibbli skont Artikolu 14(2).
3. Fejn, wara proċedura ta' eżami li
tkun saret skont l-Artikolu 9, jew f'xi ħin qabel, waqt jew wara
proċedura għas-soluzzjoni ta' tilwima internazzjonali, ikun jidher li
l-aktar mod xieraq sabiex tiġi solvuta tilwima minħabba ostakolu
għall-kummerċ ikun il-konklużjoni ta' ftehim mal-pajjiż jew
pajjiżi terzi kkonċernati, li jista’ jbiddel id-drittijiet sostantivi
tal-Unjoni u tal-pajjiż jew pajjiżi terzi kkonċernati,
il-proċedura għandha tiġi sospiża mill-Kummissjoni li
taġixxi f'konformità mal-proċedura konsultattiva msemmija
fl-Artikolu 7(2), u n-negozjati għandhom jitwettqu f'konformità
mad-dispożizzjonijiet tal-Artikolu 207 tat-Trattat.
ê 3286/94
(adattat)
Artikolu 13
L-addozzjoni
ta' miżuri ta' politika kummerċjali
1. Fejn jinstab li b'konsegwenza
tal-proċedura ta' eżaminazzjoni, sakemm is-sitwazzjoni fattwali u
legali tkun tali li ma jkunx hemm bżonn ta' proċedura ta'
eżaminazzjoni dik l‑azzjoni hija neċessarja fl-interessi tal- Ö Unjoni Õ sabiex tiżgura
li jiġu eżerċitati d‑drittijiet tal- Ö Unjoni Õ skont ir-regoli
internazzjonali tal-kummerċ, bil-ħsieb li titneħħa
l-ħsara jew l-effetti kummerċjali kontra li jirriżultaw minn
ostakoli għall-kummerċ addottati jew mantenuti minn pajjiżi
terzi, il-miżuri xierqa għandhom jiġu stabbiliti skont
il-proċeduri Ö previsti Õfl-Artikolu 14.
2. Fejn l-obbligi internazzjonali tal- Ö Unjoni Õ jeħtieġu
t-tneħħija ta' proċedura internazzjonali għal
konsultazzjoni jew li tilwim jiġi solvut, għandha tittieħed
deċiżjoni fuq il‑miżuri li hemm riferenza għalihom
fil-paragrafu 3 biss wara li proċedura bħal din tiġi
terminata, u wara li jiġu meqjusa r-riżultati tal-proċedura
B'mod partikolari, fejn Ö l‑Unjoni Õ tkun talbet lil xi
korp internazzjonali ta' soluzzjoni ta' tilwim sabiex jindika u jawtorizza
il-miżuri li huma xierqa għall-implimentazzjoni tar-riżultati
ta' proċedura internazzjonali ta' soluzzjoni ta' tilwim, il-miżuri
tal-politika kummeċjali tal- Ö Unjoni Õ li jistgħu
jkunu meħtieġa bħala konsegwenza ta' awtorizzazzjoni bħal
din għandhom ikunu skont ir-rakkomandazzjonijiet ta' korp internazzjonali
ta' soluzzjoni ta' tilwim.
3. Tista’ tittieħed kull miżura ta'
politika kummerċjali li tkun kompatibbli mal-obbligi u proċeduri
internazzjonali eżistenti, b'mod partikolari:
(a)          is-sospensjoni jew irtirar ta'
kwalunkwe konċessjoni li tirriżulta min-negozjati ta' politika
kummerjali;
(b)          iż-żjieda fid-dazji
doganali eżistenti jew l-introduzzjoni ta' kull ħlas ieħor fuq
importazzjonijiet;
(c)          l-introduzzjoni ta' restrizzjonijiet
kwantitattivi jew kull miżura oħra li timmodifika l‑kondizzjonijiet
ta' importazzjoni jew ta' esportazzjoni jew li taffetwa b'mod ieħor il‑kummerċ
mal-pajjiż terz konċernat.
4. Id-deċiżjonijiet li jikkorispondu
għandhom jagħtu r-raġunijiet fuq x'hiex ikunu bażati u
għandhom jiġu ppublikati fil-Ġurnal Uffiċjali tal- Ö Unjoni Õ Ö Ewropea. Õ Il‑pubblikazzjoni
għandha titqies ukoll li tkun tikkostitwixxi notifikazzjoni
lill-pajjiżi u lill‑partijiet primarjament konċernati.
ê 37/2014
Art. 1 u l-Anness. 4(7) (adattat)
Artikolu 14
Proċeduri għat-teħid
ta' deċiżjonijiet
1. Fejn l-Unjoni, bħala riżultat ta'
lment b'mod konformi mal-Artikolu 3 jew l-Artikolu 4, jew ta'
referenza magħmula skont l-Artikolu 6, issegwi proċeduri
internazzjonali formali ta' konsultazzjoni jew ta' soluzzjoni ta' tilwim,
id-deċiżjonijiet relatati mal-bidu, it-twettiq jew it‑tmiem ta'
tali proċeduri għandhom jittieħdu mill-Kummissjoni.
Il-Kummissjoni għandha tgħarraf
lill-Istati Membri Ö meta Õtiddeċiedi li
tibda, twettaq jew ittemm proċeduri internazzjonali formali ta'
konsultazzjoni jew ta' soluzzjoni ta' tilwim.
2. Fejn l-Unjoni, wara li tkun aġixxiet
f'konformità mal-Artikolu 13(2), ikollha tieħu deċiżjoni
dwar il-miżuri ta' politika kummerċjali li għandhom jiġu
adottati skont l-Artikolu 12(2) jew l-Artikolu 13 ta' dan
ir-Regolament, hija għandha taġixxi, mingħajr dewmien, skont l‑Artikolu 207
tat-Trattat u, fejn xieraq, skont kull proċedura Ö oħra Õapplikabbli.
ê 37/2014
Art. 1 u l-Anness,. 4(8)
Artikolu 15
Rapport
Il-Kummissjoni għandha tinkludi
tagħrif dwar l-implimentazzjoni ta' dan ir-Regolament fir‑rapport
annwali tagħha dwar l-applikazzjoni u l-implimentazzjoni ta' miżuri
ta' difiża kummerċjali ppreżentata lill-Parlament Ewropew u
lill-Kunsill skont l-Artikolu 22a tar‑Regolament tal-Kunsill (KE)
Nru 1225/2009[9].
ê 3286/94
(adattat)
Artikolu 16
Dispożizzjonijiet ġenerali
Dan ir-Regolament ma għandux japplika
f'każijiet koperti minn regoli eżistenti fil-qasam ta' politika
kummerċjali komuni. Għandu jaħdem billi jikkomplimenta:
(a)          ir-regoli li tistabbilixxi
l-organizzjoni komuni tas-swieq agrikoli u d‑dispożizzjonijiet
implimentattivi tagħhom, u
(b)          ir-regoli speċifiċi
addottati magħmula skont Artikolu Ö 352 Õ tat-Trattat,
applikabbli għal oġġetti proċessati minn prodotti agrikoli.
Għandu jkun mingħajr
preġudizzju għal miżuri oħra li jistgħu jittieħdu
skont Artikolu Ö 207 Õ tat-Trattat, kif
ukoll għal proċeduri tal- Ö Unjoni Õ rigward materji li
jikkonċernaw ostakoli għall-kummerċ mqajjma mill-Istati Membri
fil-Kumitat stabbilit b'Artikolu Ö 207 Õ tat-Trattat.
ê 356/1995
Art. 1 (adattat)
Artikolu 17
Ö Tħassir Õ
Ö Ir- Õ Regolament (KE) Nru Ö 3286/94 Õ huwa Ö mħassar Õ .
Referenzi għar-Regolament Ö li ġie
mħassar Õ Ö għandhom
jinftiehmu Õ bħala referenzi
għal dan ir-RegolamentÖ u għandhom jinqraw skond it-tabella ta’ korrelazzjoni
fl‑Anness IIÕ.
Artikolu 18
Dħul fis-seħħ
Dan ir-Regolament jidħol
fis-seħħ fl- Ö fl-għoxrin jum wara dak tal-pubblikazzjoni tiegħu
fil‑Ġurnal
Uffiċjali tal-Unjoni EwropeaÕ.
ê
Dan
ir-Regolament għandu jorbot fl-intier tiegħu u japplika direttament
fl-Istati Membri kollha.
Magħmul fi Brussell,
Għall-Parlament Ewropew                            Għall-Kunsill
Il-President                                                    Il-President
[1]               COM(87) 868 PV.
[2]               Ara l-Anness 3 għall-Parti
A tal-Konklużjonijiet.
[3]               Imdaħħla fil-programm leġiżlattiv
għal 2014.
[4]               Ara I-Anness I għal din il-proposta.
[5]               ĠU C […], […], p. […].
[6]               Ir-Regolament
tal-Kunsill (KE) Nru 3286/94 tat-22 ta’ Diċembru 1994
li jistabbilixxi l-proċeduri tal‑Komunità fil-qasam ta' politika
kummerċjali komuni sabiex jiżgura l-eżerċizzju tad-drittijiet
tal‑Komunità skond ir-regoli internazzjonali tal-kummerċ, b'mod partikolari
dawk stabbiliti taħt l‑awspiċji tal-Organizzazzjoni Dinjija
tal-Kummerċ (ĠU L 349, 31.12.1994, p. 71)
[7]               Ara Anness I.
[8]               Regolament (UE) Nru 182/2011 tal-Parlament Ewropew
u tal-Kunsill tas-16 ta’ Frar 2011 li jistabbilixxi r-regoli u
l-prinċipji ġenerali dwar il-modalitajiet ta’ kontroll mill-Istati
Membri tal‑eżerċizzju mill-Kummissjoni tas-setgħat ta’
implimentazzjoni (ĠU L 55, 28.2.2011, p 13).
[9]               Regolament tal-Kunsill (KE) Nru 1225/2009
tat-30 ta’ Novembru 2009 dwar il-protezzjoni kontra l‑importazzjonijiet
li huma l-oġġett ta' dumping minn pajjiżi mhux membri
tal-Komunità Ewropea (ĠU L 343, 22.12.2009, p. 51).
é
ANNESS I
Regolament imħassar flimkien ma’ lista
tal-emendi suċċessivi tiegħu
 Regolament tal-Kunsill (KE) Nru 3286/94 (ĠU L 349, 31.12.1994, p. 71) ||   ||
 Regolament tal-Kunsill (KE) Nru 356/95 (ĠU L 41, 23.2.1995, p. 3) ||
 Regolament tal-Kunsill (KE) Nru 125/2008 (ĠU L 40, 14.2.2008, p. 1) ||
 Regolament (UE) Nru 37/2014 tal-Parlament Ewropew u tal-Kunsill (ĠU L 18, 21.1.2014, p. 1) || Punt 4 biss tal-Anness
_____________
ANNESS II
Tabella
Ta’ Korrelazzjoni
 Regolament (KE) Nru 3286/94 || Dan ir-Regolament
 Artikolu 1 || Artikolu 1
 Artikolu 2(1) || Artikolu 2(1), kliem introduttorju u punt (a)
 Artikolu 2(2) || Artikolu 2(1), punt (b)
 Artikolu 2(3) || Artikolu 2(1), punt (c)
 Artikolu 2(4) || Artikolu 2(1), punt (d)
 Artikolu 2(5), l-ewwel subparagrafu, l-ewwel parti tad-daħla || Artikolu 2(1)(e), daħla
 Artikolu 2(5), l-ewwel subparagrafu, it-tieni parti tad-daħla || Artikolu 2(1)(e)(i), daħla
 Artikolu 2(5), l-ewwel subparagrafu, l-ewwel inċiż || Artikolu 2(1)(e)(i), l-ewwel inċiż
 Artikolu 2(5), l-ewwel subparagrafu, tieni inċiż || Artikolu 2(1)(e)(i), it-tieni inċiż
 Artikolu 2(5), l-ewwel subparagrafu, it-tielet inċiż || Artikolu 2(1)(e)(i), it-tielet inċiż
 Artikolu 2(5), it-tieni subparagrafu, daħla || Artikolu 2(1)(e)(ii), daħla
 Artikolu 2(5), it-tieni subparagrafu, punt (a) || Artikolu 2(1)(e)(ii), l-ewwel inċiż
 Artikolu 2(5), it-tieni subparagrafu, punt (b) || Artikolu 2(1)(e)(ii), it-tieni inċiż
 Artikolu 2(6) || Artikolu 2(1)(f)
 Artikolu 2(7) || Artikolu 2(2)
 Artikolu 2(8) || Artikolu 2(1)(g)
 Artikoli 3 sa 6 || Artikoli 3 sa 6
 Artikolu 7(1)(a) || Artikolu 7(1)
 Artikolu 7(1)(b) || Artikolu 7(2)
 Artikolu 7(1)(c) || Artikolu 7(3)
 Artikolu 7(2) || Artikolu 8
 Artikolu 8(1) || Artikolu 9(1)
 Artikolu 8(2)(a) || Artikolu 9(2), l-ewwel subparagrafu, daħla, u punt (a)
 Artikolu 8(2)(b) || Artikolu 9(2), l-ewwel subparagrafu, daħla u punt (b)
 Artikolu 8(2)(c) || Artikolu 9(2), second subparagraph
 Artikolu 8(3) || Artikolu 9(3)
 Artikolu 8(4)(a) || Artikolu 9(4), l-ewwel subparagrafu, daħla u punt (a)
 Artikolu 8(4)(b) || Artikolu 9(4), l-ewwel subparagrafu, daħla u punt (b)
 Artikolu 8(5) sa (8) || Artikolu 9(5) to (8)
 Artikolu 9(1) || Artikolu 10(1)
 Artikolu 9(2)(a) || Artikolu 10(2), l-ewwel subparagrafu
 Artikolu 9(2)(b) || Artikolu 10(2), tieni subparagrafu
 Artikolu 9(3), (4) u (5) || Artikolu 10(3), (4) u (5)
 Artikolu 10 || Artikolu 11
 Artikolu 11(1) || Artikolu 12(1)
 Artikolu 11(2)(a) || Artikolu 12(2), l-ewwel subparagrafu
 Artikolu 11(2)(b) || Artikolu 12(2), tieni subparagrafu
 Artikolu 11(2)(c) || Artikolu 12(2), tielet subparagrafu
 Artikolu 11(3) || Artikolu 12(3)
 Artikolu 12 || Artikolu 13
 Artikolu 13 || Artikolu 14
 Artikolu 13a || Artikolu 15
 Artikolu 15(1), l-ewwel subparagrafu, daħla || Artikolu 16, l-ewwel paragrafu, daħla
 Artikolu 15(1), l-ewwel subparagrafu, l-ewwel inċiż || Article 16, l-ewwel paragrafu, punt (a)
 Artikolu 15(1), l-ewwel subparagrafu, tieni inċiż || Article 16, l-ewwel paragrafu, punt (b)
 Artikolu 15(1), it-tieni subparagrafu || Article 16, it-tieni paragrafu
 Artikolu 15(2), l-ewwel sentenza || Artikolu 17, l-ewwel paragrafu
 Artikolu 15(2), it-tieni sentenza || Artikolu 17, it-tieni paragrafu
 Artikolu 16 || Artikolu 18
 __ || Anness I
 __ || Anness II
_____________


				|

		52012PC0111

			Proposta għal REGOLAMENT TAL-KUNSILL  li jimponi dazju anti-dumping definittiv u jiġbor b'mod definittiv id-dazju proviżorju impost fuq l-importazzjonijiet tal-aċidu ossaliku li joriġina mill-Indja u mir-Repubblika Popolari taċ-Ċina /* COM/2012/0111 final - 2012/0050 (NLE) */

			   	MEMORANDUM TA’ SPJEGAZZJONI
1.           Kuntest tal-proposta
·      Raġunijiet għall-proposta u l-għanijiet tagħha
Din il-proposta tikkonċerna l-applikazzjoni
tar-Regolament tal-Kunsill (KE) Nru 1225/2009 tat-30 ta' Novembru 2009
dwar il-protezzjoni kontra l-importazzjonijiet li huma l-oġġett ta'
dumping minn pajjiżi mhux membri tal-Komunità Ewropea ("ir-Regolament
bażiku") fil-proċediment anti-dumping li jikkonċerna
l-importazzjonijiet tal-aċidu ossaliku li joriġina mill-Indja u
mir-Repubblika Popolari taċ-Ċina.
·      Kuntest Ġenerali
Din il-proposta qiegħda ssir fil-kuntest
tal-implimentazzjoni tar-Regolament bażiku u hija r-riżultat ta’
investigazzjoni li saret b’konformità mar-rekwiżiti sostantivi u
proċedurali stabbiliti fir-Regolament bażiku.
·      Dispożizzjonijiet eżistenti fil-qasam tal-proposta
Ir-Regolament tal-Kummissjoni (UE) Nru 1043/2011
li jimponi dazju anti-dumping provviżorju fuq importazzjonijiet ta’
aċidu ossaliku li joriġina mill-Indja u mir-Repubblika Popolari
taċ-Ċina.
·      Konsistenza ma' politiki u għanijiet oħra tal-Unjoni
Mhux applikabbli.
2.           Konsultazzjoni mal-partijiet
interessati u valutazzjoni tal-impatt
·      Konsultazzjoni mal-partijiet interessati
Il-partijiet interessati milquta
mill-proċediment kellhom il-possibbiltà li jiddefendu l-interessi
tagħhom matul l-investigazzjoni, skont id-dispożizzjonijiet
tar-Regolament bażiku.
·      Ġbir u użu ta' għarfien espert
Ma kienx hemm ħtieġa ta’ għarfien
espert estern.
·      Valutazzjoni tal-impatt
Din il-proposta hija r-riżultat
tal-implimentazzjoni tar-Regolament bażiku.
Ir-Regolament bażiku ma fihx
dispożizzjonijiet għal valutazzjoni ġenerali tal-impatt
iżda fih lista eżawrjenti ta’ kundizzjonijiet li jeħtieġ li
jiġu vvalutati.
3.           ELEMENTI LEGALI TAL-PROPOSTA
·      Sommarju tal-azzjoni proposta
Il-proposta mehmuża għal Regolament
tal-Kunsill hija bbażata fuq is-sejbiet definittivi dwar id-dumping,
il-ħsara, il-kawżalità u l-interess tal-Unjoni. Huwa għalhekk
propost li l-Kunsill jadotta l-proposta mehmuża għal Regolament li
għandu jiġi ppubblikat mhux aktar tard mill-20 ta’ April 2012.
·      Bażi legali
Ir-Regolament tal-Kunsill (KE) Nru 1225/2009
tat-30 ta’ Novembru 2009 dwar il-protezzjoni kontra
l-importazzjonijiet li huma l-oġġett ta' dumping minn pajjiżi
mhux membri tal-Komunità Ewropea.
·      Prinċipju tas-sussidjarjetà
Il-proposta taqa' fil-kompetenza esklużiva
tal-Unjoni Ewropea. Għaldaqstant, il-prinċipju tas-sussidjarjetà ma
japplikax.
·      Prinċipju tal-proporzjonalità
Il-proposta hija konformi mal-prinċipju
tal-proporzjonalità għar-raġunijiet li ġejjin:
Il-forma ta’ azzjoni hija deskritta fir-Regolament
bażiku msemmi hawn fuq u ma tagħtix lok għal deċiżjoni
nazzjonali.
L-indikazzjoni ta’ kif il-piż finanzjarju u
amministrattiv li jaqa’ fuq l-Unjoni, fuq il-gvernijiet nazzjonali,
l-awtoritajiet reġjonali u lokali, l-operaturi ekonomiċi u
ċ-ċittadini huwa mminimizzat u proporzjonat mal-għan
tal-proposta, mhijiex applikabbli.
·      Għażla tal-istrumenti
L-istrumenti proposti: regolament.
Mezzi oħra ma jkunux xierqa minħabba
r-raġuni li ġejja:
Mezzi oħrajn ma jkunux xierqa minħabba
li r-Regolament bażiku ma jipprevedix għażliet alternattivi.
4.           IMPLIKAZZJONI BAĠITARJA
Il-proposta ma għandha l-ebda implikazzjoni
għall-baġit tal-Unjoni.
2012/0050 (NLE)
Proposta għal
REGOLAMENT TAL-KUNSILL
li jimponi dazju anti-dumping definittiv u
jiġbor b'mod definittiv id-dazju proviżorju impost fuq
l-importazzjonijiet tal-aċidu ossaliku li joriġina mill-Indja u
mir-Repubblika Popolari taċ-Ċina
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea,
Wara li kkunsidra r-Regolament tal-Kunsill
(KE) Nru 1225/2009 tat-30 ta’ Novembru 2009 dwar
il-protezzjoni kontra l-importazzjonijiet li huma l-oġġett ta'
dumping minn pajjiżi mhux membri tal-Komunità Ewropea ("ir-Regolament
bażiku")[1],
u b’mod partikolari l-Artikolu 9(4) tiegħu,
Wara li kkunsidra l-proposta mressqa
mill-Kummissjoni Ewropea ("il-Kummissjoni") wara li kkonsulta
lill-Kumitat Konsultattiv,
Billi:
1.           PROĊEDURA
1.1.        Miżuri provviżorji
(1)       Il-Kummissjoni, permezz
tar-Regolament (UE) Nru 1043/2011[2]
("ir-Regolament provviżorju") imponiet dazju anti-dumping
provviżorju fuq l-importazzjonijiet tal-aċidu ossaliku li
joriġina mill-Indja u mir-Repubblika Popolari taċ-Ċina
("ir-RPĊ"). Id-dazji anti-dumping provviżorji kienu jvarjaw
minn 14,6% sa 52,2%.
(2)       Il-proċediment inbeda
wara ilment li ġie ppreżentat fit-13 ta’ Diċembru 2010
mill-Kunsill Ewropew tal-Industrija Kimika (CEFIC) f’isem Oxaquim S.A.
(“il-kwerelant”), li tirrappreżenta proporzjon kbir, f’dan il-każ ta’
aktar minn 25%, tal-produzzjoni totali tal-Unjoni ta’ aċidu ossaliku.
(3)       Kif stipulat
fil-premessa (9) tar-Regolament provviżorju, l-investigazzjoni ta'
dumping u ħsara kopriet il-perjodu mill-1 ta' Jannar 2010
sal-31 ta' Diċembru 2010 ("il-perjodu ta’
investigazzjoni" jew il-"PI"). L-eżami tax-xejriet
rilevanti għall-valutazzjoni tal-ħsara kopra l-perjodu mill-1 ta’ Jannar 2007
sa tmiem il-perjodu ta’ investigazzjoni ("il-perjodu kkunsidrat”).
1.2.        Proċedura sussegwenti
(4)       .Wara l-iżvelar
tal-fatti u l-kunsiderazzjonijiet essenzjali, li fuq il-bażi tagħhom
kien deċiż li jkunu imposti miżuri anti-dumping provviżorji
("l-iżvelar provviżorju"), bosta partijiet interessati
ressqu sottomissjonijiet bil-miktub biex juru fehmiethom dwar is-sejbiet
provviżorji. Il-partijiet li għamlu din it-talba ngħataw
opportunità li jinstemgħu. B'mod partikolari, produttur esportatur
wieħed mill-Indja talab u ngħata seduta fil-preżenza
tal-Uffiċjal tas-Seduta tad-Direttorat Ġenerali
għall-Kummerċ.
(5)       Il-Kummissjoni kompliet
tfittex informazzjoni li kien jidhrilha li hija meħtieġa
għas-sejbiet definittivi tagħha.
(6)       Il-premessa (150)
tar-Regolament provviżorju stiednet lill-kumpaniji Ċiniżi li
kienu għadhom ma ppreżentawx irwieħhom iżda li qiesu li
għandu jiġi stabbilit dazju individwali għalihom, biex
jippreżentaw irwieħhom fi żmien 10 ijiem
mill-pubblikazzjoni. L-ebda kumpanija Ċiniża ma ppreżentat
ruħha.
(7)       Il-partijiet kollha ġew
mgħarrfa sussegwentement bil-fatti u l-kunsiderazzjonijiet essenzjali li
fuq il-bażi tagħhom ġie intiż li tiġi rrakkomandata
l-impożizzjoni ta’ dazju anti-dumping definittiv fuq l-importazzjonijiet
tal-aċidu ossaliku li joriġina mill-Indja u mir-RPĊ u
l-ġbir definittiv tal-ammonti garantiti permezz tad-dazju provviżorju
("l-iżvelar finali"). Il-partijiet kollha ngħataw perjodu
li fih setgħu jagħmlu kummenti dwar dan l-iżvelar finali.
(8)       Il-kummenti verbali u
bil-miktub imressqa mill-partijiet interessati tqiesu u ttieħed kont
tagħhom fejn kien xieraq.
1.3.        Partijiet ikkonċernati
mill-proċedura
(9)       Fin-nuqqas ta' kummenti dwar
il-partijiet ikkonċernati mill-proċediment, il-premessi minn (3)
sa (8) tar-Regolament provviżorju huma b'dan ikkonfermati.
2.           PRODOTT IKKONĊERNAT U
PRODOTT SIMILI
2.1.        Prodott ikkonċernat
(10)     Il-prodott ikkonċernat
huwa kif deskritt fil-premessi (10) u (11) tar-Regolament
provviżorju, jiġifieri l-aċidu ossaliku, kemm jekk f’forma
diidrata (numru CUS 0028635-1 u numru CAS 6153-56-6) jew f’forma anidrata
(numru CUS 0021238-4 u numru CAS 144-62-7) u kemm jekk f’soluzzjoni milwiema
jew le, li bħalissa jaqa’ fil-kodiċi NM ex 2917 11 00 u li joriġina
mill-Indja u mir-RPĊ.
(11)     Hemm żewġ tipi ta'
aċidu ossaliku: l-aċidu ossaliku mhux raffinat u l-aċidu
ossaliku raffinat. L-aċidu ossaliku raffinat, li jiġi manifatturat
fir-RPĊ iżda mhux fl-Indja, jiġi manifatturat permezz ta’ proċess
ta’ purifikazzjoni tal-aċidu ossaliku mhux raffinat, li l-għan
tiegħu huwa li jneħħi l-ħadid, il-kloruri,
it-traċċi tal-metall u impuritajiet oħrajn.
(12)     L-aċidu ossaliku
jintuża f’firxa wiesgħa ta’ applikazzjonijiet, pereżempju
bħala aġent tat-tnaqqis u aġent għall-ibbliċjar,
f’sintesi farmaċewtika u fil-manifattura tas-sustanzi kimiċi.
2.2.        Prodott simili
(13)     L-investigazzjoni wriet li
l-aċidu ossaliku manifatturat u mibjugħ mill-industrija tal-Unjoni
fl-Unjoni, l-aċidu ossaliku manifatturat u mibjugħ fis-suq domestiku
tal-Indja u tar-RPĊ u l-aċidu ossaliku importat fl-Unjoni mill-Indja
u r-RPĊ għandhom essenzjalment l-istess karatteristiċi
fiżiċi u kimiċi bażiċi u l-istess użijiet finali
bażiċi.
(14)     Fin-nuqqas ta' kummenti
rigward il-prodott ikkonċernat jew il-prodott simili, il-premessi
minn (10) sa (13) tar-Regolament provviżorju huma b'dan ikkonfermati.
3.           DUMPING
3.1.        L-Indja
Kumment preliminari
(15)     Fil-premessa (14)
tar-Regolament provviżorju, il-Kummissjoni sabet li produttur esportatur
wieħed mill-Indja ma setax jitqies bħala parti li tikkoopera u
għalhekk is-sejbiet għal dik il-kumpanija saru fuq fatti disponibbli
kif stipulat fl-Artikolu 18 tar-Regolament bażiku.
(16)     Wara
l-iżvelar tas-sejbiet provviżorji lil din il-kumpanija, Star Oxochem
Pvt. Ltd, hija pprovdiet spjegazzjonijiet u kjarifikazzjonijiet addizzjonali
fir-rigward tal-informazzjoni mressqa mill-kumpanija fi stadju aktar bikri
tal-investigazzjoni. Staqsiet ukoll li tinstema' mill-Kummissjoni u
mill-Uffiċjal tas-Seduta tad-Direttorat Ġenerali għall-Kummerċ.
Il-kumpanija qajmet l-argument li, minħabba li kienet ressqet tweġiba
għall-kwestjonarju u meta wieħed iqis li s-servizzi tal-Kummissjoni
kienu żaru l-bini tal-kumpanija, kif ukoll fid-dawl tal-ispjegazzjonijiet u
l-kjarifikazzjonijiet addizzjonali pprovduti, ma kienx il-każ li din
tkompli tiġi trattata bħall-produtturi esportaturi li ma kienu
kkooperaw bl-ebda mod fl-investigazzjoni.
(17)     Fid-dawl ta' dan ta' hawn fuq,
b'mod partikolari l-ispjegazzjonijiet u l-kjarifikazzjonijiet addizzjonali pprovduti,
is-servizzi tal-Kummissjoni jqisu li jistgħu jużaw parti
mill-informazzjoni oriġinali, jiġifieri d-dejta relatata
mal-prezzijiet tal-esportazzjonijiet, minħabba li dawn irriżultaw
affidabbli. Mill-kunsiderazzjonijiet ta' hawn fuq jirriżulta li s-sejbiet
provviżorji, kif stipulati fil-premessa (14) tar-Regolament
provviżorju, huma aċċettati biss parzjalment u s-sejbiet
fir-rigward ta' din il-kumpanija jsiru parzjalment fuq fatti disponibbli u
parzjalment fuq il-prezzijiet tal-esportazzjoni tagħha stess skont
l-Artikoli 18(1) u 18(3) tar-Regolament bażiku.
Valur normali
(18)     L-ebda kumment ma tressaq
fir-rigward tal-metodoloġija għall-kalkolu tal-valur normali
għall-Indja. Għalhekk, is-sejbiet fil-premessi minn (15) sa (18)
tar-Regolament provviżorju huma kkonfermati fir-rigward tal-kumpanija li
qed tikkoopera.
(19)     Fir-rigward ta' Star Oxochem,
u meta jitqiesu s-sejbiet ta' hawn fuq (il-premessi (15)-(16)), il-valur
normali ġie stabbilit fuq il-bażi ta' fatti disponibbli skont
l-Artikolu 18(1) tar-Regolament bażiku. Għalhekk, il-valur
normali għal din il-kumpanija kien ibbażat fuq il-medja peżata
ta' kwantità rappreżentattiva tal-bejgħ domestiku mill-kumpanija
l-oħra li qed tikkoopera, Punjab Chemicals.
Prezz tal-esportazzjoni
(20)     Fin-nuqqas ta' kummenti,
id-determinazzjoni tal-prezz tal-esportazzjoni, kif stipulat
fil-premessa (19) tar-Regolament provviżorju, hija kkonfermata
fir-rigward ta' Punjab Chemicals.
(21)     Fid-dawl
tal-konklużjonijiet kif stipulati hawn fuq fil-premessi (15)-(16),
il-prezz tal-esportazzjoni għal Star Oxochem, skont l-Artikolu 2(8)
tar-Regolament bażiku, huwa stabbilit fuq il-bażi tal-prezzijiet
imħallsa realment jew li għandhom jitħallsu minn klijenti
indipendenti għall-prodott ikkonċernat meta jiġi esportat lejn
l-Unjoni.
Tqabbil
(22)     Fin-nuqqas ta' kummenti
fir-rigward tat-tqabbil tal-valur normali u l-prezzijiet tal-esportazzjoni,
il-premessi (20) u (21) tar-Regolament provviżorju huma kkonfermati
sa fejn huwa kkonċernat il-produttur li qed jikkoopera Punjab Chemicals.
(23)     Fir-rigward ta' Star Oxochem,
saru aġġustamenti skont l-Artikolu 2(10) tar-Regolament
bażiku fuq il-bażi tal-konċessjonijiet ivverifikati ta' Punjab
Chemicals.
Marġni ta’ dumping
(24)     Fir-rigward tal-produttur li
qed jikkoopera ma sar l-ebda kumment dwar is-sejbiet provviżorji
tal-Kummissjoni. Għalhekk, il-marġni ta' dumping, kif stipulat
fil-premessi (22) u (23) tar-Regolament provviżorju huwa kkonfermat.
(25)     Fir-rigward ta' STAR Oxochem u
meta jitqiesu l-kunsiderazzjonijiet ta' hawn fuq, il-marġni ta' dumping,
espress bħala perċentwal tal-prezz CIF fuq il-fruntieri tal-Unjoni,
bid-dazju mhux imħallas, huwa 31,5%.
(26)     Fid-dawl
tal-kooperazzjoni baxxa mill-Indja (aktar baxxa minn 80%) tqies b'mod
provviżorju li t-tranżazzjoni li kienet l-aktar oġġett ta'
dumping tal-parti li qed tikkoopera kienet l-aktar metodu xieraq
għall-istabbiliment tal-marġni ta' dumping fil-pajjiż kollu. Din
it-tranżazzjoni mhijiex eċċezzjonali f'termini ta' kwantità jew
prezz u għalhekk hija meqjusa bħala kampjun rappreżentattiv li
jwassal għal riżultat raġonevoli u proporzjonali fir-rigward
tal-marġni ta' dumping stabbilit għall-produttur li qed jikkoopera.
(27)     Fid-dawl
tal-kunsiderazzjonijiet imsemmijin hawn fuq, is-sejbiet fil-premessi (24)
u (25) tar-Regolament proviżorju huma konfermati.
(28)     Fuq din il-bażi,
il-marġnijiet ta' dumping definittivi, espressi bћala
perċentwal tal-prezz CIF fuq il-fruntiera tal-Unjoni, bid-dazju mhux
imħallas, għall-Indja huma:
 Kumpanija || Marġni ta' dumping definittiv
 Punjab Chemicals u Crop Protection Limited || 22,8%
 Star Oxochem Pvt. Ltd || 31,5%
 Il-kumpaniji l-oħra kollha || 43,6%
3.2.        Ir-Repubblika Popolari
taċ-Ċina
Trattament ta’ Ekonomija tas-Suq (TES) /
Trattament Individwali (TI)
(29)     Kif stipulat fir-Regolament
provviżorju, grupp wieħed ta' kumpaniji Ċiniżi talab
għal TES jew, jekk dan ma jingħatax, TI, filwaqt li grupp ieħor
ta' kumpaniji Ċiniżi talab TI biss. Kif stipulat fil-premessi
minn (26) sa (32) tar-Regolament provviżorju, it-talba għal TES
ġiet irrifjutata filwaqt li iż-żewġ gruppi ta' kumpaniji
ngħataw TI b'mod provviżorju.
(30)     L-ebda kumment ma tressaq
fir-rigward ta' dawn is-sejbiet provviżorji u l-premessi minn (26) sa
(32) tar-Regolament provviżorju huma b'dan ikkonfermati.
Pajjiż analogu
(31)     Ma waslu l-ebda kummenti dwar
l-għażla provviżorja tal-pajjiż analogu. Għalhekk,
il-premessi (33) u (34) tar-Regolament provviżorju huma kkonfermati.
Valur normali
(32)     Kien spjegat fir-Regolament
provviżorju li l-Kummissjoni stabbilixxiet valuri normali separati kemm
għall-aċidu ossaliku mhux raffinat kif ukoll għal dak raffinat.
Filwaqt li l-valur normali għall-aċidu ossaliku mhux raffinat
ġie determinat fuq il-bażi tal-valur normali stabbilit
għall-Indja, il-valur normali għall-aċidu ossaliku raffinat, li
mhuwiex prodott fl-Indja, kien ikkalkulat fuq il-bażi tal-ispejjeż
ta' manifattura għall-aċidu ossaliku mhux raffinat Indjan,
aġġustat b'żieda ta' 12% sabiex jitqiesu l-ispejjeż
tal-manifattura addizzjonali, kif ukoll l-ispejjeż tal-bejgħ,
ġenerali u amministrattivi u l-qligħ.
(33)     Iż-żewġ
produtturi li qed jikkooperaw miċ-Ċina kkontestaw
l-aġġustament 'il fuq ta' 12% għall-ispejjeż ta'
manifattura addizzjonali, filwaqt li stqarrew li dawn l-ispejjeż
addizzjonali qatt ma ġew ivverifikati mill-Kummissjoni u jidhru li huma
biss stima approssimattiva bbażata fuq metodoloġija li ma ġietx
żvelata lilhom fil-mument tal-iżvelar provviżorju. Wieħed
mill-produtturi esportaturi stqarr li l-istima tiegħu tal-ispejjeż
ta' manifattura addizzjonali kienet biss ta' 5% għalkemm ma ssosstanzjax
din l-istqarrija b'evidenza ta' sostenn.
(34)     Huwa indikat li
l-aġġustament 'il fuq ġie determinat fuq il-bażi ta'
informazzjoni provduta mill-produtturi esportaturi Ċiniżi li qed
jikkooperaw infushom. L-ewwel nett, huwa nnotat li l-istess kumpanija li issa
qed tallega li l-ispejjeż ta' manifattura addizzjonali huma biss ta' 5%
fil-bidu kienet semmiet b'mod espliċitu spejjeż addizzjonali ta' 10-15%
fil-formola tat-talba għat-TES/TI. It-tieni nett, matul
iż-żjarat ta' verifika fil-bini tal-kumpanija, iż-żewġ
produtturi li qed jikkooperaw ikkonfermaw li l-ispejjeż addizzjonali
għall-manifattura tal-aċidu ossaliku raffinat meta mqabbla
mal-aċidu ossaliku mhux raffinat kienu fil-medda ta' 10-12%. It-tielet
nett, dan l-aħħar livell ta' 10-12% ta' spejjeż ta' manifattura addizzjonali
kien sostnut ukoll permezz ta' kalkoli tal-industrija tal-Unjoni. Fid-dawl
tal-informazzjoni pprovduta mill-produtturi li qed jikkooperaw,
aġġustament 'il fuq ta' 12% tqies xieraq.
(35)     Għalhekk, fin-nuqqas ta’
informazzjoni sostanzjata jew evidenza ta' sostenn li jiġġustifikaw
aġġustament 'il fuq iżgħar, is-sejbiet fil-premessi
minn (35) sa (37) tar-Regolament provviżorju huma b’dan ikkonfermati.
Prezz tal-esportazzjoni
(36)     Iż-żewġ
produtturi esportaturi mir-RPĊ ingħataw TI, għalhekk il-prezzijiet
tal-esportazzjoni tagħhom kienu bbażati fuq il-prezzijiet attwalment
imħallsa jew pagabbli mill-ewwel klijent indipendenti fl-Unjoni skont
l-Artikolu 2(8) tar-Regolament bażiku.
(37)     Fin-nuqqas ta’ kummenti
fir-rigward tal-prezz tal-esportazzjoni, il-premessa (38) tar-Regolament
provviżorju hija b'dan ikkonfermata.
Tqabbil
(38)     Wieħed mill-produtturi li
qed jikkooperaw stqarr li l-ispejjeż tal-bejgħ, ġenerali u
amministrattivi (spejjeż BĠ&A) tan-negozjant relatat tiegħu
u l-kummissjonijiet ma għandhomx jitneħħew mill-prezz
tal-esportazzjoni bħala aġġustament skont l-Artikolu 2(10)(i)
tar-Regolament bażiku. Il-produttur stqarr li l-ispejjeż diretti
tal-bejgħ tan-negozjant relatat tagħhom diġà kienu
tneħħew mill-prezz tal-esportazzjoni sabiex jaslu għal prezz fuq
bażi ex-works biex jitqabbel mal-valur normali fuq l-istess bażi.
(39)     Il-produttur argumenta li
n-negozjant relatat tagħhom kien kumpanija sussidjarja posseduta kollha u,
fid-dawl tal-istrateġija ta' distribuzzjoni tal-qligħ
mill-esportazzjoni fi ħdan il-grupp, ma talabx kummissjoni. Barra minn
hekk, skont il-kumpanija, l-ispejjeż BĠ&A li kien fadal kienu
jirrappreżentaw l-ispejjeż ikkombinati tat-tħaddim tal-kumpanija
u ma kinux spejjeż relatati direttament mal-bejgħ u għalhekk ma
għandhomx jitneħħew mill-prezz tal-esportazzjoni.
(40)     L-Artikolu 2(10)(i)
tar-Regolament bażiku jiddikjara li l-kummissjonijiet għandhom
jitqiesu li jinkludu l-gwadann li jaqla' negozjant jekk il-funzjonijiet ta'
tali negozjant ikunu simili għal dawk ta' aġent li jaħdem fuq
bażi ta' kummissjoni. Għalhekk huwa irrilevanti jekk tħallsitx
kummissjoni jew le. Li huwa rilevanti huwa jekk in-negozjant reġax
biegħ l-oġġetti bi gwadann u jekk il-funzjonijiet tan-negozjant
kinux simili għal dawk ta' aġent.
(41)     L-evidenza bil-miktub, miksuba
qabel u waqt l-ispezzjoni tal-kumpanija kummerċjali, turi li n-negozjant
matul il-PI biegħ l-aċidu ossaliku prodott mill-produttur relatat lil
klijent fl-UE. Fl-istess ħin, il-produttur kien ukoll qed jesporta
direttament lill-istess klijent fl-UE. In-negozjant relatat għalhekk
irdoppja l-isforz tal-produttur b'persunal differenti f'uffiċċju
differenti f'belt differenti, u b'hekk ġarrab l-ispejjeż tiegħu
stess li huma riflessi fil-prezz tal-esportazzjoni tagħhom.
(42)     Huwa wkoll ċar mill-evidenza
bil-miktub li l-kumpanija kummerċjali xtrat l-oġġetti esportati
mill-produttur esportatur relatat, u reġgħet bigħithom, bi
gwadann, f'isimha stess, wara li kienet ikkonkludiet negozjati dwar il-prezz
mal-klijent indipendenti finali.
(43)     Inġabret ukoll evidenza
fir-rigward tal-kumpanija kummerċjali li twettaq il-funzjonijiet ta'
aġent. Din l-evidenza l-ewwel nett turi li l-produttur biegħ volumi
sinifikanti tal-prodott ikkonċernat direttament lill-UE kif ukoll esporta
lejn l-UE permezz tal-kumpanija kummerċjali tagħhom. Terz biss
tal-bejgħ lill-UE sar permezz ta' din il-kumpanija relatata. In-negozjant
reġa' biegħ l-aċidu ossaliku minn produtturi mhux relatati
oħrajn. L-evidenza bil-miktub turi li aktar minn nofs ix-xiri ta'
aċidu ossaliku tan-negozjant sar mingħand fornituri mhux relatati u
inqas minn nofs tax-xiri tagħhom ġie mill-produttur relatat
tagħhom.
(44)     In-negozjant għalhekk
seta' ma jitqiesx bħala d-dipartiment intern tal-bejgħ
tal-esportazzjoni tal-esportatur produttur minkejja r-relazzjoni tiegħu
mal-produttur esportatur.
(45)     Huwa wkoll ċar
mill-evidenza mressqa u vverifikata li n-negozjant iħallas biss
għall-oġġetti pprovduti mill-produttur esportatur relatat
ladarba l-klijent fl-UE jkun ħallas lin-negozjant. Ir-riskju finanzjarju
għalhekk jibqa' tal-produttur u mhux tan-negozjant.
(46)     Għalhekk, tqies li
n-negozjant kien qed iwettaq funzjonijiet li huma simili għal dawk ta’
aġent li jaħdem fuq bażi ta’ kummissjoni. Għaldaqstant,
it-talba li ma għandu jsir l-ebda aġġustament għall-kummissjoni
skont 2(10)(i) hija rrifjutata.
(47)     It-talba li ma għandhomx
jitqiesu l-ispejjeż BĠ&A billi ma jinkludux l-ispejjeż
tal-bejgħ dirett ukoll ma tistax tiġi aċċettata. Tali
spejjeż ġenerali għandhom impatt fuq l-istruttura tal-ispejjeż
tal-kumpanija u għalhekk jaffettwaw il-prezz tal-esportazzjoni.
Għalhekk, proporzjon ta' dawn l-ispejjeż tneħħa mill-prezz
tal-esportazzjoni sabiex ikun jista' jsir tqabbil ġust bejn il-valur
normali u l-prezz tal-esportazzjoni, ex-works. Din it-talba ġiet
irrifjutata.
(48)     Il-kummissjoni ġiet
stabbilita fuq il-bażi tal-marġni tal-qligħ ta' importatur
tal-UE mhux relatat milli fuq il-gwadann reali tan-negozjant, li kienet
ħafna ogħla. Din il-metodoloġija tqieset aktar xierqa billi
l-gwadann reali kien ikun ibbażat fuq il-prezzijiet ta' trasferiment
interni li ma jirriflettux il-kundizzjonijiet reali tas-suq.
(49)     Fin-nuqqas ta' kummenti
oħra fir-rigward tat-tqabbil tal-valur normali u l-prezz
tal-esportazzjoni, il-premessi minn (39) sa (44) tar-Regolament
provviżorju huma b'dan ikkonfermati.
Marġnijiet ta’ dumping
Għall-produtturi esportaturi li qed
jikkooperaw
(50)     Grupp wieħed ta'
produtturi esportaturi stqarr li l-marġnijiet ta' dumping individwali
għandhom jiġu stabbiliti b'mod separat għall-aċidu ossaliku
mhux raffinat u dak raffinat. Huma argumentaw li għalkemm
il-marġnijiet tad-dumping kienu stabbiliti fuq il-bażi ta' tqabbil
tal-valur normali tal-medja peżata mal-prezz medju tal-esportazzjoni
peżat tal-prodott ikkonċernat skont it-tip, ġie stabbilit
marġni ta' dumping wieħed komuni għaż-żewġ tipi
ta' aċidu ossaliku. Huma stqarrew li kien ikun aktar xieraq jekk jiġi
stabbilit marġni ta' dumping għal kull tip ta' aċidu ossaliku
billi l-grupp jikkonsisti f'żewġ kumpaniji ta' produzzjoni fejn
waħda minnhom tipproduċi l-aċidu ossaliku raffinat filwaqt li
l-oħra tipproduċi l-aċidu ossaliku mhux raffinat.
(51)     L-aċidu ossaliku mhux
raffinat jista' jiġi sostitwit b'aċidu ossaliku raffinat.
Iż-żewġ tipi ta' aċidu ossaliku huma inklużi fl-istess
kodiċi NM u t-tipi differenti ma jistgħux jintgħarfu
faċilment minn xulxin. Il-purità tal-aċidu ossaliku hija l-istess,
id-differenza hija fil-livelli ta' prodotti oħra fil-prodott ta'
"skart" li jifdal. Billi t-tnejn jidħlu fid-definizzjoni tal-prodott
ikkonċernat, ġie stabbilit marġni ta' dumping wieħed b'mod
konformi mal-prassi normali. Minħabba d-differenza sinifikanti fil-prezz
bejn iż-żewġ tipi u d-diffikultajiet involuti biex
jintgħarfu minn xulxin, marġnijiet ta' dumping individwali
għall-aċidu ossaliku raffinat u dak mhux raffinat jistgħu
jwasslu għal aktar riskju ta' ċirkomvenzjoni. It-talba biex ikun hemm
marġnijiet ta' dumping individwali għall-aċidu ossaliku raffinat
u dak mhux raffinat hija rrifjutata u l-marġnijiet ta' dumping kif
stabbiliti fil-premessi (45) u (46) tar-Regolament provviżorju huma
kkonfermati.
(52)     Fl-aħħar nett,
l-istess grupp ta' produtturi esportaturi kellu dubji dwar il-marġnijiet
ta' dumping differenti stabbiliti għaż-żewġ gruppi ta'
produtturi esportaturi mir-RPĊ u talab kjarifikazzjoni dwar il-metodoloġija
tal-kalkolu u l-klassifikazzjoni tal-aċidu ossaliku raffinat u dak mhux
raffinat, minħabba d-differenza fil-marġnijiet ta' dumping li nstabet
bejn iż-żewġ gruppi ta' esportaturi.
(53)     Intużat l-istess
metodoloġija fir-rigward taż-żewġ gruppi ta' produtturi
esportaturi mir-RPĊ u l-medja peżata tal-prezz tal-esportazzjoni
tal-prodott ikkonċernat tinkludi kemm l-aċidu ossaliku raffinat kif
ukoll dak mhux raffinat. L-ispjegazzjoni għall-marġnijiet ta' dumping
differenti għalhekk sempliċement hija bbażata fuq il-piż
relattiv tal-esportazzjonijiet tat-tipi rispettivi, meta wieħed iqis li
l-aċidu ossaliku raffinat normalment jinbiegħ bi prezz ogħla
minn dak tal-aċidu ossaliku mhux raffinat.
(54)     Il-marġnijiet ta' dumping
definittivi, espressi bћala perċentwal tal-prezz CIF fuq
il-fruntiera tal-Unjoni, bid-dazju mhux imħallas, huma:
 Kumpanija || Marġni ta' dumping definittiv
 Shandong Fengyuan Chemicals Stock Co., Ltd u Shandong Fengyuan Uranus Advanced material Co., Ltd || 37,7%
 Yuanping Changyuan Chemicals Co., Ltd || 14,6%
Għall-produtturi esportaturi l-oħrajn
kollha li mhux qed jikkooperaw
(55)     Fin-nuqqas
ta' kummenti oħra fir-rigward tal-marġnijiet ta' dumping,
il-premessi (47) u (48) tar-Regolament provviżorju huma b'dan
kkonfermati.
(56)     Fuq din il-bażi, il-livell
ta’ dumping mal-pajjiż kollu qed jiġi stabbilit definittivament
għal 52,2% tal-prezz CIF fuq il-fruntiera tal-Unjoni, bid-dazju mhux
imħallas, u l-premessa (49) tar-Regolament provviżorju hija
b’dan ikkonfermata.
4.           ĦSARA
4.1.        Produzzjoni
tal-Unjoni u l-industrija tal-Unjoni
(57)     Produttur esportatur indika li
r-referenza għal żewġ produtturi tal-Unjoni li jikkostitwixxu
l-industrija tal-Unjoni fil-premessi (50) u (51) tar-Regolament
provviżorju (il-kwerelant u produttur ieħor li mhux qed jikkoopera),
ma rriflettewx tajjeb is-sitwazzjoni fir-rigward tal-indikaturi makro
ekonomiċi. Kien argumentat li d-dejta fir-rigward tal-produttur li mhux
qed jikkoopera kif ukoll id-dejta minn produttur ieħor tal-Unjoni li
waqqaf il-produzzjoni tiegħu tal-aċidu ossaliku ma għandhiex
tiġi inkluża f'xi makro indikaturi (ara l-premessi (72), (74) u
(78) tar-Regolament provviżorju). L-ewwel nett, huwa b'dan ikkonfermat li
bil-kontra ta' dak li ntqal fil-premessi (50) u (51) tar-Regolament
provviżorju, fil-fatt hemm tliet produtturi tal-prodott ikkonċernat
fl-Unjoni matul il-perjodu kkunsidrat li jikkostitwixxu l-industrija tal-Unjoni
skont it-tifsira tal-Artikolu 4(1) tar-Regolament bażiku, li
jirrappreżentaw 100% tal-produzzjoni tal-Unjoni. It-tieni nett,
il-pretensjoni li ċ-ċifri relatati mal-produttur li ma kkooperax u
t-tielet produttur tal-Unjoni li waqqaf l-operazzjoni tiegħu fl-2008 ma
għandhomx jitqiesu hija rrifjutata, għaliex huwa korrett li jiġu
inklużi ċ-ċifri magħrufa kollha relatati mal-perjodu
kkunsidrat għall-iskop tal-anliżi tal-ħsara sabiex tinkiseb
r-rappreżentazzjoni l-aktar infurmata tas-sitwazzjoni ekonomika
tal-industrija tal-Unjoni kif preskritt fl-Artikolu 4(1) tar-Regolament
bażiku.
(58)     L-istess produttur esportatur
argumenta wkoll li r-raġunijiet li għalihom dan it-tielet produttur
waqqaf il-produzzjoni tiegħu tal-prodott simili ma kinux eżaminati
sewwa matul l-investigazzjoni. Madankollu, din il-kwistjoni ġiet
eżaminata matul l-investigazzjoni u l-kumpanija sempliċement semmiet
il-fatt li kienet waqqfet il-produzzjoni tal-prodott simili għal
"raġunijiet interni" mingħajr ma tat spjegazzjonijiet
oħra. Barra minn hekk, produttur esportatur wieħed qabel ma din
l-ispjegazzjoni u stqarr li d-deċiżjoni li titwaqqaf il-produzzjoni
ma kinitx dovuta għall-prattiki ta' dumping allegati minn produtturi
esportaturi fiċ-Ċina, u b'hekk ikkontradixxa l-informazzjoni li
ngħatat mill-kwerelant fil-verżjoni mhux kunfidenzjali tal-ilment, li
fih hemm iddikjarat li "[il-kumpanija] waqqfet il-produzzjoni, darba
għal dejjem, u għalqet il-fabbrika minħabba d-dumping aggressiv
miċ-Ċina u l-Indja". Madankollu, il-produttur esportatur ma
pprovda l-ebda informazzjoni differenti fir-rigward taċ-ċifri
tal-produzzjoni allegati relatati ma' dan it-tielet produttur tal-Unjoni.
Għalhekk, din il-kwistjoni ma tnaqqasx l-importanza tal-fatt li d-dejta
relatata ma' dak it-tielet produttur tal-UE tista' tintuża
fl-investigazzjoni attwali.
(59)     Produttur esportatur
ieħor argumenta li l-livell limitu minimu għal-locus standi
fil-bidu ma kienx żvelat tajjeb u fil-fatt ma ġiex issodisfat. Kif
imsemmi fil-premessa (2) tar-Regolament provviżorju, il-kwerelant
irrappreżenta aktar minn 25% tal-produzzjoni totali tal-Unjoni
tal-aċidu ossaliku u l-ebda produttur ma oppona qabel il-bidu tal-investigazzjoni.
Ġiet inkluża nota ta' informazzjoni fil-fajl mhux kunfidenzjali li
tiġbor fil-qosor ir-riżultati tal-eżami tal-locus standi
fl-istadju tal-bidu. Barra minn hekk, l-analiżi tal-ħsara li saret
skont l-Artikolu 4(1) tar-Regolament bażiku kopriet proporzjon kbir
tal-Industrija tal-Unjoni.
(60)     Fin-nuqqas ta' kummenti
oħra dwar id-definizzjoni tal-produzzjoni tal-Unjoni u l-industrija
tal-Unjoni, il-premessi (50) u (51) tar-Regolament provviżorju huma
b'dan ikkonfermati iżda soġġetti għall-kjarifika fil-premessa 4.1 hawn fuq.
4.2.        Determinazzjoni tas-suq
rilevanti tal-Unjoni
(61)     Produttur esportatur
wieħed qal li l-użu ristrett tal-aċidu ossaliku ma għandux
jitqies fid-determinazzjoni ta' xi indikaturi tal-ħsara u fi kwalunkwe
każ l-istess approċċ konsistenti għandu jiġi applikat
għall-indikaturi tal-ħsara kollha. Madankollu, is-separazzjoni li
saret bejn is-suq magħluq u s-suq liberu ġiet spjegata
fil-premessi (52), (53) u (55) tar-Regolament provviżorju u b'mod
konformi mar-Regolament bażiku, iċ-ċentru tal-analiżi kien
l-aktar fuq is-suq liberu, anke jekk, kemm l-użu fis-suq liberu kif ukoll
dak fis-suq magħluq kienu inklużi għad-determinazzjoni ta' xi
indikaturi tal-ħsara kif indikat fil-premessa (55). Fil-fatt, xi
indikaturi tal-ħsara jistgħu biss jiġu eżaminati
fir-rigward tal-użu tal-prodott simili fis-suq liberu billi, minħabba
n-natura nnifisha tal-bejgħ ristrett, tali indikaturi jistgħu
jiġu mfixkla mir-relazzjoni bejn il-bejjiegħ u x-xerrej. Għalhekk,
it-talba hija rrifjutata.
(62)     Fin-nuqqas ta’ kummenti
oħra dwar id-determinazzjoni tas-suq tal-Unjoni rilevanti, il-premessi
minn (52) sa (55) tar-Regolament provviżorju huma b’dan ikkonfermati.
4.3.        Konsum tal-Unjoni
(63)     Billi ma kien hemm l-ebda
kumment ieħor dwar il-konsum tal-Unjoni, il-premessi minn (56) sa (58)
tar-Regolament provviżorju huma b'dan ikkonfermati.
5.           Importazzjonijiet
mill-pajjiżi kkonċernati
5.1.        Valutazzjoni kumulattiva
tal-effetti tal-importazzjonijiet ikkonċernati
(64)     Fin-nuqqas ta' xi kummenti
dwar il-valutazzjoni kumulattiva tal-effetti tal-importazzjonijiet
ikkonċernati, il-premessi minn (59) sa (62) tar-Regolament
proviżorju huma b'dan ikkonfermati..
5.2.        Volum u sehem tas-suq ta’
importazzjonijiet li huma l-oġġett ta’ dumping mill-pajjiżi
kkonċernati
(65)     Fin-nuqqas ta' kummenti dwar
il-volum u s-sehem tas-suq tal-importazzjonijiet mill-pajjiżi
ikkonċernati, il-premessi (63) u (64) tar-Regolament provviżorju huma
b'dan ikkonfermati.
5.3.        Prezz
tal-importazzjonijiet li huma l-oġġett ta’ dumping u t-twaqqigħ
tal-prezzijiet
(66)     Kif imsemmi
fil-premessa (144) tar-Regolament provviżorju, fil-kalkolu
tal-marġni tal-ħsara, il-prezzijiet medji tal-importazzjoni
tal-produtturi esportaturi li kkooperaw fir-RPĊ u fl-Indja ġew
aġġustati kif xieraq għall-ispejjeż tal-importazzjoni u
d-dazji. Produttur esportatur wieħed argumenta madankollu li l-Kummissjoni
naqset milli tinkludi b'mod sħiħ konċessjoni ta' 6,5% li
tikkorrispondi għad-dazju normali fil-kalkolu tal-marġni
tal-ħsara. Din id-dikjarazzjoni nstabet li hija ġġustifikata u
l-kalkoli tal-marġnijiet tal-ħsara ġew korretti kif xieraq
għal dan il-produttur esportatur, kif ukoll għall-produtturi
esportaturi li qed jikkooperaw. Madankollu, dan ma kellu l-ebda impatt fuq
il-miżuri definittivi proposti kif indikat fil-premessa (86) hawn
taħt.
(67)     Fin-nuqqas ta' kummenti oħra
rigward il-prezz tal-importazzjonijiet oġġett ta' dumping u
t-twaqqigħ tal-prezz, il-premessi minn (65) sa (68) tar-Regolament
provviżorju huma b'dan ikkonfermati.
6.           SITWAZZJONI EKONOMIKA
tal-industrija tal-Unjoni
(68)     Kif imsemmi fil-premessa 4.1
hawn fuq, produttur esportatur stqarr li ċ-ċifri relatati ma'
produttur tal-Unjoni ieħor li waqqaf il-produzzjoni tal-aċidu
ossaliku fl-2008 ma kellhomx jiġu inklużi f'xi makro indikaturi (ara
l-premessi (72), (74) u (78) tar-Regolament provviżorju). Madankollu,
fil-fatt hemm tliet produtturi tal-prodott simili fl-Unjoni li jikkostitwixxu
l-industrija tal-Unjoni skont it-tifsira tal-Artikolu 4(1) tar-Regolament
bażiku, li jirrappreżentaw 100% tal-produzzjoni tal-Unjoni matul
il-perjodu kollu kkunsidrat, anke jekk produttur wieħed waqaf
jipproduċi l-aċidu ossaliku qabel il-PI. It-talba li
ċ-ċifri relatati mat-tielet produttur tal-Unjoni li waqaf jaħdem
fl-2008 ma għandhomx jitqiesu hija rrifjutata, billi huwa korrett li
jiġu inklużi ċ-ċifri tal-produzzjoni kollha relatati
mal-perjodu kkunsidrat biex tiġi determinata s-sitwazzjoni ekonomika
tal-industrija tal-Unjoni.
(69)     L-istess produttur esportatur
argumenta li minkejja l-iżball allegat imsemmi fil-premessa 5.3 hawn
fuq, iċ-ċifri relatati mal-għadd ta' impjegati, is-salarji
totali fis-sena u l-ispejjeż medji tax-xogħol għal kull impjegat
fit-Tabella 6 tar-Regolament provviżorju ma qablux. Madankollu,
l-produttur esportatur ma rreferiex għaċ-ċifra t-tajba meta
stqarr li s-salarji medji żdiedu b'21%, fil-fatt, iċ-ċifra
t-tajba hija 19%.
(70)     Fir-rigward tal-kriżi
ekonomika, il-premessi minn (95) sa (97) tar-Regolament provviżorju
juru b'mod ċar li s-sehem fis-suq tal-importazzjonijiet mill-pajjiżi
kkonċernati kompla jiżdied minkejja t-tnaqqis fil-konsum u dan kellu
impatt negattiv fuq indikaturi tal-ħsara varji bħall-volumi
tal-bejgħ, l-impjiegi, il-kapaċità tal-produzzjoni u s-sehem fis-suq.
(71)     Fin-nuqqas ta’ kummenti
fir-rigward tal-premessi minn (69) sa (94) tar-Regolament
provviżorju, dawn il-premessi huma b’dan ikkonfermati.
7.           Konklużjoni dwar
il-ħsara
(72)     Produttur esportatur argumenta
li bil-kontra għas-sejbiet provviżorji, l-industrija tal-Unjoni ma
ġarrbitx ħsara materjali. Ġie ddikjarat li, b'mod ġenerali,
ix-xejriet negattivi fir-rigward tal-industrija tal-Unjoni kienu kkawżati
mill-effetti tal-kriżi ekonomika fl-2008 u l-inklużijoni
żbaljata tal-informazzjoni relatata mat-tielet produttur tal-Unjoni li
kien waqqaf il-produzzjoni tiegħu fl-2008, li kkontribwixxew għal
rappreżentazzjoni żbaljata tas-sitwazzjoni tal-ħsara.
Madankollu, kif imsemmi hawn fuq, l-inklużjoni tat-tielet produttur
tqieset bħala korretta u s-sehem tas-suq tal-pajjiżi kkonċernati
kompla jiżdied minkejja l-kriżi.
(73)     Għalhekk, il-premessi
minn (94) sa (98) tar-Regolament provviżorju li jikkonkludu li
l-industrija tal-Unjoni ġarrbet ħsara materjali skont it-tifsira
tal-Artikolu 3(5) tar-Regolament bażiku, huma b'dan ikkonfermati.
8.           KAWŻALITÀ
(74)     Produttur esportatur stqarr li
l-inklużjoni ta' dejta relatata ma' produttur ieħor tal-Unjoni li
waqqaf il-produzzjoni tiegħu ta' aċidu ossaliku fl-2008 kienet qed
tfixkel il-konklużjonijiet provviżorji fir-rigward tal-analiżi
tar-rabta ta' kawżalità, li għandha tkun ibbażata fuq
il-produtturi attwali biss. B'mod simili għall-analiżi tal-ħsara
hawn fuq, instab li bil-kontra, jekk ma jiġix inkluż dan il-produttur
terz, il-konklużjonijiet fir-rigward tal-prodott simili jistgħu
jiġu mfixkla. Madankollu, kif imsemmi fil-premessa 4.1 hawn fuq,
id-dejta rilevanti għal din il-kumpanija għandha wkoll tiġi
inkluża fl-analiżi tas-sitwazzjoni tal-industrija tal-Unjoni u
għalhekk din it-talba hija rrifjutata.
(75)     Produttur esportatur argumenta
li billi l-volum tal-importazzjoni tal-importazzjonijiet oġġett ta'
dumping żdied fl-istess ħin meta tjiebet is-sitwazzjoni
tal-profitabbiltà tal-industrija tal-Unjoni, l-importazzjonijiet
oġġett ta' dumping ma jistgħux ikunu l-kawża ewlenija
tal-ħsara. Madankollu, dan it-titjib żgħir fir-rigward
tal-profitabbiltà ma jnaqqasx il-valur tal-konklużjoni li l-profitabbiltà
ġenerali baqgħet baxxa ħafna u taħt il-qligħ normali
ta' 8%. Barra minn hekk, minkejja l-fatt li l-konsum żdied b'mod
sostanzjali fl-2008 u darb'oħra matul l-PI, l-industrija tal-Unjoni tilfet
9% tas-sehem fis-suq meta mqabbla mal-importazzjonijiet Ċiniżi matul
il-perjodu kkunsidrat.
(76)     Produttur esportatur
ieħor argumenta li fuq il-bażi tal-informazzjoni disponibbli,
l-industrija tal-Unjoni kisbet qligħ fil-PI li kien qrib ħafna
tal-qligħ immirat ta' 8%. Billi l-informazzjoni fir-rigward tal-qligħ
hija relatata ma' produttur tal-Unjoni wieħed biss, il-livell
preċiżi tal-qligħ ma jistgħux jiġu ppubblikati.
Madankollu, kif imsemmi fil-premessa (88) tar-Regolament provviżorju,
il-kwerelant għamel qligħ żgħir fil-PI, wara kien
għamel telf fl-2009. Is-suppożizzjonijiet li l-produttur esportatur
uża biex jikkonkludi li l-qligħ fil-PI kien allagatament qrib
tal-qligħ immirat fil-fatt ma kinux korretti għax ma kinux jinkludu
d-dejta finanzjarja u tal-produzzjoni rilevanti tal-kwerelant, li għal
raġunijiet kunfidenzjali ma setgħux jiġu żvelati. Il-livell
tal-qligħ tal-kwerelant ġie vverifikat sewwa, inkluż matul
żjara ta' verifika fil-post u għalhekk, l-allegazzjonijiet li
l-qligħ miksub fil-PI kien qrib ħafna għall-qligħ immirat
instabu li mhumiex korretti.
(77)     Fin-nuqqas ta’ kummenti
oħra rigward il-kawżalità, il-premessi minn (99) sa (122)
tar-Regolament provviżorju huma b’dan ikkonfermati.
9.           INTERESS TAL-UNJONI
(78)     Żewġ importaturi
argumentaw li l-miżuri jistgħu jwasslu għal nuqqas ta'
aċidu ossaliku fl-UE. Allegatament,
l-industrija tal-Unjoni ma tistax tissodisfa d-domanda fl-UE
għall-aċidu ossaliku.
(79)     L-investigazzjoni żvelat
li matul il-PI, il-kwerelant kellu kapaċitajiet żejda. Barra minn hekk, il-kwerelant stqarr li attwalment
qed iżid il-produzzjoni tiegħu, anke jekk, billi l-produzzjoni
tal-prodott ikkonċernat hija bbażata fuq reazzjonijiet kimiċi,
iż-żieda tal-użu tal-kapaċità teħtieġ
iż-żmien. Madankollu, fuq
il-bażi tad-dejta dwar il-konsum tal-UE u l-kapaċità totali tal-UE,
jista' jitqies li l-kwerelant huwa kapaċi li jissodisfa d-domanda totali
tal-Unjoni għall-aċidu ossaliku mhux raffinat ladarba qiegħed
jipproduċi kważi fl-ogħla livell ta' kapaċità. Fir-rigward tal-aċidu ossaliku raffinat huwa
mfakkar li ħafna mill-aċidu ossaliku raffinat jintuża
fil-produzzjoni ta' prodotti li mbagħad jiġu esportati, l-utenti
jistgħu jaħdmu bis-sistema tal-ipproċessar attiv. Barra minn hekk, l-esportatur Ċiniż
ewlieni tal-aċidu ossaliku huwa dak bid-dazju propost l-aktar baxx (14,6%)
(80)     Minbarra dan, il-kwerelant
argumenta li s-suq globali tal-aċidu ossaliku (mhux raffinat) huwa
ddominat mill-produtturi Ċiniżi li qed jistabbilixxu l-livell
tal-prezz għal dan il-prodott. Bħalissa, il-produtturi
Ċiniżi huma aktar mħassbin dwar is-suq domestiku tagħhom u
ma jistax jiġi eskluż li fin-nuqqas ta' miżuri u l-għajbien
probabbli tal-uniku produttur tal-aċidu ossaliku mhux raffinat li fadal
tal-UE, l-utenti fl-UE jiffaċċjaw problemi fis-sigurtà tal-provvista
possibbilment b'nuqqasijiet kroniċi u prezzijiet oligopolisitiċi.
(81)     Importatur/utent ieħor li
jaħdem f'segment downstream tas-suq differenti minn dak preċedenti
allega li l-eżistenza ta' miżuri provviżorji kellha impatt
negattiv fuq il-profitabbiltà tal-prodotti tiegħu stess li għalihom
l-aċidu ossaliku huwa l-materja prima ewlenija, iżda ma pprovdiex
dettalji addizzjonali. Il-kumpanija ġiet mistiedna tattendi seduta ta'
smigħ biex tiżviluppa aktar dan it-tħassib u tipprovdi evidenza,
iżda din ma rreaġietx. Għalhekk, dawn l-allegazzjonijiet ma
setgħux jiġu vverifikati.
(82)     Fin-nuqqas ta' kummenti
oħra dwar l-interess tal-Unjoni, il-premessi minn (123) sa (139)
tar-Regolament provviżorju huma b'dan kkonfermati.
10.         MIŻURI ANTI-DUMPING
DEFINITTIVI
10.1.      Livell ta’ tneħħija
tal-ħsara
(83)     Kif imsemmi hawn fuq
fil-premessa 5.3 produttur esportatur wieħed argumenta li
l-Kummissjoni naqset milli tinkludi konċessjoni ta' 6,5% li tikkorrispondi
għad-dazju normali fil-kalkolu tal-marġni tal-ħsara. Din
l-istqarrija nstabet li kienet parzjalment korretta billi għal xi
importazzjonijiet li ġew kunsinnati lill-klijent tal-UE fuq bażi ta'
dazju mħallas, id-dazju kien ġie ssottovalutat. Għalhekk
il-marġnijiet tal-ħsara ġew ikkorreġuti kif xieraq,
iżda mingħajr ma kien hemm impatt sinifikanti fuq il-miżuri
definittivi proposti (ara l-premessa (86) hawn taħt).
(84)     Fid-dawl
tal-konklużjonijiet li ntlaħqu fir-rigward ta' Star Oxochem, ġie
stabbilit ukoll marġni ta' ħsara għal dan il-produttur
esportatur fuq il-bażi tal-istess metodoloġija tal-kalkolu kif
stabbilit fil-premessi minn (142) sa (144) tar-Regolament
provviżorju.
(85)     Fin-nuqqas ta’ kummenti dwar
il-livell tal-eliminazzjoni tal-ħsara, il-premessi minn (145) sa (148)
tar-Regolament provviżorju huma kkonfermati.
10.2.      Forma u livell tad-dazji
(86)     Fid-dawl
tal-preċedenti u b'konformità mal-Artikolu 9(4) tar-Regolament
bażiku, għandu jiġi impost dazju definittiv anti-dumping,
fil-livell tal-marġnijiet ta' dumping misjuba, billi għall-produtturi
esportaturi kollha kkonċernati l-marġnijiet tal-ħsara nstabu li
kienu ogħla mill-marġnijiet ta' dumping.
(87)     Fuq il-bażi ta' dan ta'
hawn fuq, il-marġnijiet ta' dumping u tal-ħsara stabbiliti huma kif
ġej:
 Isem tal-kumpanija/grupp || Marġni ta’ ħsara (%) || Marġni ta’ dumping (%) || Dazju provviżorju (%) || Dazju propost (%)
 L-Indja ||   ||   ||   ||
 Punjab Chemicals u Crop Protection Limited (PCCPL) || 38,9 || 22,8 || 22,8 || 22,8
 Star Oxochem Pvt. Ltd || 32,3 || 31,5 || 43,6 || 31,5
 Il-kumpaniji l-oħra kollha || 47,9 || 43,6 || 43,6 || 43,6
 Ir-RPĊ ||   ||   ||   ||
 Shandong Fengyuan Chemicals Stock Co., Ltd u Shandong Fengyuan Uranus Advanced material Co., Ltd || 53,3 || 37,7 || 37,7 || 37,7
 Yuanping Changyuan Chemicals Co., Ltd || 18,7 || 14,6 || 14,6 || 14,6
 Il-kumpaniji l-oħra kollha || 63,5 || 52,2 || 52,2 || 52,2
(88)     Ir-rati tad-dazju anti-dumping
individwali tal-kumpanija speċifikati f’dan ir-Regolament ġew
stabbiliti fuq il-bażi tas-sejbiet tal-investigazzjoni preżenti. Għalhekk, dawn jirriflettu s-sitwazzjoni li
nstabet matul dik l-investigazzjoni fir-rigward ta’ dawn il-kumpaniji. Dawn ir-rati tad-dazju (kuntrarju għad-dazju
fil-pajjiż kollu applikabbli għall-“kumpaniji l-oħrajn kollha”)
huma b’hekk esklużssivament applikabbli għall-importazzjonijiet ta’
prodotti li joriġinaw mill-Indja u mir-RPĊ u manifatturati
mill-kumpaniji u għalhekk mill-entitajiet legali speċifiċi
msemmija. Il-prodotti importati manifatturati
minn kwalunkwe kumpanija oħra mhux imsemmija speċifikament fil-parti
operattiva ta’ dan ir-Regolament, bl-isem u l-indirizz tagħha,
inklużi l-entitajiet relatati ma’ dawk imsemmija speċifikament, ma
jistgħux jibbenifikaw minn dawn ir-rati u għandhom ikunu
soġġetti għar-rata tad-dazju applikabbli għall-“kumpaniji
l-oħrajn kollha”.
(89)     Kwalunkwe pretensjoni li
titlob l-applikazzjoni ta' dawn ir-rati ta' dazju anti-dumping individwali
(eż. wara bidla fl-isem tal-entità jew wara l-istabbiliment ta' entitajiet
ġodda tal-produzzjoni jew tal-bejgħ) għandha tiġi
indirizzata lill-Kummissjoni[3]
flimkien mal-informazzjoni kollha rilevanti, b'mod partikolari kwalunkwe bidla
fl-attivitajiet tal-kumpanija marbuta mal-produzzjoni, mal-bejgħ domestiku
u dak għall-esportazzjoni, assoċjata ma', per eżempju, dik
il-bidla fl-isem jew dik il-bidla fl-entitajiet tal-produzzjoni jew
tal-bejgħ. Jekk ikun xieraq, ir-Regolament għandu wara jiġi
emendat kif dovut bl-aġġornament tal-lista ta’ kumpaniji li jkunu
qegħdin jibbenefikaw minn rati tad-dazju individwali.
(90)     Il-partijiet kollha ġew
mgħarrfa bil-fatti u l-kunsiderazzjonijiet essenzjali li fuq il-bażi
tagħhom kien maħsub li tiġi rrakkomandata l-impożizzjoni
ta' dazju anti-dumping definittiv fuq l-importazzjonijiet tal-aċidu
ossaliku li joriġina mir-RPĊ u l-Indja. Huma
ngħataw ukoll perjodu ta’ żmien li matulu setgħu jagħmlu
r-rappreżentazzjonijiet wara l-iżvelar finali.
(91)     Il-kummenti mibgħuta
mill-partijiet interessati kienu kkunsidrati sew. L-ebda
wieħed mill-kummenti ma kienu tali li jbiddlu s-sejbiet
tal-investigazzjoni.
(92)     Sabiex jiġi żgurat
infurzar tajjeb tad-dazju anti-dumping, il-livell tad-dazju residwu ma
għandux japplika biss għall-esportaturi li ma jikkooperawx, iżda
wkoll għal dawk il-kumpaniji li ma kellhomx esportazzjonijiet matul il-PI.
Madankollu, il-kumpaniji tal-aħħar huma mistiedna, meta jissodisfaw
ir-rekwiżiti tat-tieni paragrafu tal-Artikolu 11(4) tar-Regolament
bażiku, li jippreżentaw talba għal reviżjoni skont dak
l-Artikolu sabiex is-sitwazzjoni tagħhom tiġi eżaminata
individwalment.
10.3.      Ġbir definittiv tad-dazji
provviżorji
(93)     Minħabba l-kobor
tal-marġnijiet tad-dumping li nstabu u fid-dawl tal-livell ta’ ħsara
kkawżata lill-industrija tal-Unjoni, jitqies neċessarju li l-ammonti
li nġabru permezz tad-dazju proviżorju tal-anti-dumping, impost
mir-Regolament proviżorju, għandhom jinġabru b’mod definittiv
sal-ammont tad-dazji definittivi imposti. Fejn id-dazji definittivi jkunu aktar
baxxi mid-dazji provviżorji, l-ammont garantit b’mod provviżorju li
jkun ogħla mir-rata definittiva tad-dazji anti-dumping għandu
jiġi rilaxxat.
11.         ImpenJi
(94)     Produttur esportatur fl-Indja
u żewġ produtturi esportaturi fir-Repubblika Popolari
taċ-Ċina offrew impenji fir-rigward tal-prezzijiet skont
l-Artikolu 8(1) tar-Regolament bażiku.
(95)     F'dawn l-aħħar snin
il-prodott ikkonċernat wera volatilità kunsiderevoli fil-prezzijiet u
għalhekk mhuwiex xieraq għal impenn ta' prezz fiss. Sabiex
tingħeleb din il-problema, il-produttur esportatur Indjan offra
klawżola ta' indiċjar, iżda mingħajr ma jiddetermina
l-prezz minimu rispettiv (MIP). F'dan ir-rigward huwa nnutat li ma setgħet
tiġi stabbilita l-ebda rabta diretta bejn il-flutwazzjoni tal-prezzijiet u
ta' dak tal-materja prima ewlenija, u għalhekk l-indiċjar ma jitqiesx
xieraq. Barra minn hekk, il-livell ta' kooperazzjoni ta' din il-kumpanija matul
l-investigazzjoni u l-preċiżjoni tad-dejta li pprovdiet ma kinux
ideali. Għaldaqstant, il-Kummissjoni ma kinitx sodisfatta li seta'
jiġi mmonitorjat b'mod effettiv impenn minn dik il-kumpanija.
(96)     Barra minn hekk, fir-rigward
tal-produtturi esportaturi fir-RPĊ, l-investigazzjoni stabbilixxiet li
hemm tipi differenti tal-prodott ikkonċernat li ma jintgħarfux
faċilment u li għandhom differenzi konsiderevoli fil-prezzijiet.
L-MIP uniku għat-tipi kollha tal-prodott offruti minn wieħed
mill-produtturi esportaturi Ċiniżi għalhekk ma jeliminax
l-effett ta' ħsara tad-dumping. Barra minn hekk, iż-żewġ
produtturi esportaturi kkonċernati fir-RPĊ huma produtturi ta' tipi
differenti ta' prodotti kimiċi oħra u jistgħu jbigħu dawn
il-prodotti lil klijenti komuni fl-Unjoni Ewropea permezz ta' kumpaniji
kummerċjali relatati. Dan joħloq riskju serju ta' kumpens
reċiproku u jagħmilha diffiċli li jiġi mmonitorjat b'mod effettiv
l-impenn. L-MIPs differenti proposti mill-produttur esportatur Ċiniż
l-ieħor ukoll jagħmlu l-monitoraġġ mhux prattikabbli
minħabba l-kumplessità ta' distinzjoni bejn it-tipi varji tal-prodott. Fuq
il-bażi ta' dan ta' hawn fuq, ġie konkluż li l-offerti ta'
impenn ma jistgħux jiġu aċċettati.
ADOTTA DAN IR-REGOLAMENT:
Artikolu 1
1.           Dazju anti-dumping definittiv
huwa b’dan impost fuq l-importazzjonijiet tal-aċidu ossaliku, kemm jekk
f’forma diidrata (numru CUS 0028635-1 u numru CAS 6153-56-6) jew f’forma
anidrata (numru CUS 0021238-4 u numru CAS 144-62-7) u kemm jekk f’soluzzjoni
milwiema jew le, li bħalissa jaqa’ fil-kodiċi NM ex 2917 11 00
(kodiċi TARIC 2917 11 00 91) u li joriġina u mill-Indja u
mir-Repubblika Popolari taċ-Ċina.
2.           Ir-rata tad-dazju definittiv
tal-anti-dumping applikabbli għall-prezz nett, ħieles fil-fruntiera
tal-Unjoni, qabel id-dazju, tal-prodott deskritt fil-paragrafu 1 u prodott
mill-kumpaniji ta’ hawn taħt għandha tkun din li ġejja:
 Pajjiż || Kumpanija || Rata tad-dazju anti-dumping % || Kodiċi addizzjonali TARIC
 l-Indja || Punjab Chemicals u Crop Protection Limited || 22.8 || B230
 Star Oxochem Pvt. Ltd || 31.5 || B270
 Il-kumpaniji l-oħra kollha || 43.6 || B999
 ir-RPĊ || Shandong Fengyuan Chemicals Stock Co., Ltd; Shandong Fengyuan Uranus Advanced Material Co., Ltd. || 37.7 || B231
 Yuanping Changyuan Chemicals Co., Ltd || 14.6 || B232
 Il-kumpaniji l-oħra kollha || 52.2 || B999
3.           L-applikazzjoni tar-rata
tad-dazju individwali speċifikata għall-kumpaniji elenkati
fil-paragrafu 2 ta' dan l-Artikolu għandha tkun soġġetta
għall-preżentazzjoni lill-awtorità doganali tal-Istati Membri ta’
fattura kummerċjali valida, li għandha tikkonforma mar-rekwiżiti
stabbiliti fl-Anness. Jekk ma tiġi ppreżentata ebda fattura bħal
din, għandu japplika d-dazju applikabbli għall-kumpaniji l-oħrajn
kollha.
4.           Sakemm ma jkunx
speċifikat mod ieħor, għandhom japplikaw
id-dispożizzjonijiet fis-seħħ dwar id-dazji doganali.
Artikolu 2
L-ammonti garantiti bħala dazju ta'
anti-dumping provviżorju skont ir-Regolament tal-Kummissjoni (UE)
Nru 1043/2011 li jimponi dazju anti-dumping provviżorju fuq
importazzjonijiet ta’ aċidu ossaliku li joriġina mill-Indja u
mir-Repubblika Popolari taċ-Ċina għandhom jinġabru
definittivament. L-ammonti garantiti ogħla mill-ammont tad-dazji
anti-dumping definittivi għandhom jiġu rilaxxati.
Artikolu 3
Dan ir-Regolament għandu jidħol
fis-seħħ l-għada li jiġi ppubblikat f'Il-Ġurnal
Uffiċjali tal-Unjoni Ewropea.
Dan ir-Regolament għandu jorbot
fl-intier tiegħu u jkun direttament applikabbli fl-Istati Membri kollha.
Magħmula fi Brussel,
                                                                       Għall-Kunsill
                                                                       Il-President
ANNESS
Il-fattura kummerċjali valida msemmija
fl-Artikolu 1(4) ta’ dan ir-Regolament gћandha tinkludi
dikjarazzjoni ffirmata minn uffiċjal tal-entità, fil-format li ġej:
(1)
L-isem u l-kariga tal-uffiċjal tal-entità li
ħarġet il-fattura kummerċjali.
(2)
Id-dikjarazzjoni li ġejja: “Jiena, hawn
taћt iffirmat, niċċertifika li l-"volum" ta’
aċidu ossaliku li nbiegћ gћall-esportazzjoni fl-Unjoni Ewropea
u li huwa kopert b’din il-fattura ġie manifatturat minn (l-isem u
l-indirizz tal-kumpanija) (il-kodiċi addizzjonali TARIC) fi (pajjiż
ikkonċernat). Niddikjara li l-informazzjoni mogħtija f’din il-fattura
hija sħiħa u korretta."
Data u firma
[1]               ĠU L 343, 22.12.2009, p. 51.
[2]               ĠU L 275, 20.10.2011, p. 1
[3]               European Commission
                Directorate-General
for Trade
                Directorate
H, Office: N105 04/092
                B -
1049 Brussels